
转讜住驻讜转



 诪讝讜诪谉 诇讞讬讬 讛注讜诇诐 讛讘讗. 转讬诪讛 讜讛诇讗 讻诇 讬砖专讗诇 讬砖 诇讛诐 讞诇拽 诇注讜讛''讘 讜驻讬专砖 讛专讘 专' 诪讗讬专 讻诇 讛讬讻讗 讚讗诪专 诪讝讜诪谉 诇讞讬讬 讛注讜诇诐 讛讘讗 讛讬讬谞讜 讘诇讗 讚讬谉 讜讘诇讗 讬住讜专讬谉: 讗讜转讜 讛讬讜诐 砖诪转 专讘讬 讘讟诇讛 拽讚讜砖讛. 砖讛讬讜 拽讜专讬谉 讗讜转讜 专讘讬谞讜 讛拽讚讜砖 讜讛讗 讚转谞讬讗 讘砖讬诇讛讬 住讜讟讛 (讚祝 诪讟.) 诪砖诪转 专' 讘讟诇讛 注谞讜讛 讜讬专讗讛 讬''诇 拽讚讜砖讛 讘讻诇诇 讜讛专讘 专讘讬 讞讬讬诐 讻讛谉 讛讬讛 讗讜诪专 讗讬诇诪诇讬 讛讬讬转讬 讻砖谞驻讟专 专''转 讛讬讬转讬 诪讟诪讗 诇讜 讚讛讗讬 讘讟诇讛 拽讚讜砖讛 讚拽讗诪专 讛讻讗 讛讬讬谞讜 拽讚讜砖转 讻讛讜谞讛 讜讻谉 诪讜讻讞 诪讚拽讗诪专 讗讜转讜 讛讬讜诐 诪砖诪注 讗讜转讜 讛讬讜诐 讚讜拽讗 讜转讜 诇讗 讜讘讛讚讬讗 讗诪专 讘讬专讜砖诇诪讬 讚诪住' 讘专讻讜转 讘驻' 诪讬 砖诪转讜 讚讻砖诪转 专讘讬 讗诪专讜 讗讬谉 讻讛讜谞讛 讛讬讜诐 讜讗讬谉 谞专讗讛 诇专讘讬 讚讻诪讚讜诪讛 诇专讘讬 讚讛转诐 诪讬讬专讬 讘讟讜诪讗转 讘讬转 讛驻专住 讚专讘谞谉 讗讘诇 讟讜诪讗讛 讚讗讜专讬讬转讗 诇讗: 

专讬讟讘"讗

讗讬讻讗 讚讙专住讬 讬讜诐 砖诪转 专' 讘讟诇讛 拽讚讜砖讛 讜诇讗 讻驻砖讜讟讛 讚讗"讻 讛讜讛 诇讬讛 诇诪讬诪专 诪砖诪转 专' 讘讟诇讛 拽讚讜砖讛 讚讻诇 讗谞讛讜 讘住讜祝 诪住讻转 住讜讟讛 讜注讜讚 讚讛转诐 拽转谞讬 诪砖诪转 专' 讘讟诇讛 注谞讜讛 讜讬专讗转 讞讟讗 讜诇讗 讗诪专 拽讚讜砖讛. 讜讬砖 讙讜专住讬谉 讘讟诇讛 讻讛讜谞讛 讜讛讻诇 注谞讬谉 讗讞讚 讛讜讗 讚讛"驻 讚讘讟诇讜 拽讚讜砖讛 砖诇 讻讛讜谞讛 砖注"讬 砖谞讟诪讗讜 讻讛谞讬诐 讘诪讬转转讜 砖讛讻诇 诪讟诪讗讬谉 诇谞砖讬讗 讜讻诪讜 砖驻讬' 讛专"谉 讝"诇 讜讛专讗"砖 讝"诇. 讜讘讬专讜砖诇诪讬 讗诪专 讘转讜讱 讬讛讜讚讛 谞砖讬讗讛 讗讘讚讬谉 专' 讬谞讗讬 讗讬谉 讻讛讜谞讛 讘讬讜' 诪讛讜 砖讬讟诪讗 讻讛谉 诇专讘讜 讜讻讜' 注讚 专' 讗住讬 谞讟诪讗讜 诇讜 转诇诪讬讚讬讜 讜讗讻诇讜 讘砖专 讜砖转讜 讬讬谉 讗诪专 诇讛谉 专' 诪谞讗 讞讚讗 诪转专转讬 诇讗 驻诇讟讛 诪讘讟谉 讗诐 讗讘讬诇讬诐 讗转诐 讛讜讛 诇诪讛 讗讻诇转诐 讘砖专 讜砖转讬转诐 讬讬谉 讜讗诐 讗讬谉 讗讘讬诇讬诐 讗转诐 诇诪讛 谞讟诪讗转诐 注"讻:





讛诪讗讬专讬

诪讬 砖讛讜讗 讝拽谉 讜讞讻诐 讜讘谉 诪注诇讛 专讗讜讬 诇讜 诇讛讜讻讬讞 讘谞讬 讚讜专讜 讜诇讛讜专讜转 诇讛诐 讚专讱 讬砖专讛 讜讻诇 砖讻谉 砖讗诐 讛讜讗 讞讜诇讛 讜诪专讙讬砖 讘注爪诪讜 砖讛讜讗 讛讜诇讱 诇讘讬转 注讜诇诪讜 专讗讜讬 诇讜 诇住讚专 注谞讬谞讬讜 讜诇讞诇拽 讻转专讜 诇讘谞讬讜 讻驻讬 讛专讗讜讬 诇讛诐 诇驻讬 注谞讬谞诐 讜讛讜讙谉 砖诇讛诐 讜诇注讜诇诐 讬讛讗 诪谞讬讞 讻转专讜 讛讙讚讜诇 诇讙讚讜诇 讜讗驻讬诇讜 讛讬讛 讗讞讚 诪砖讗专 讘谞讬讜 讞讻诐 讬讜转专 诪诪谞讜 讛讜讗讬诇 讜诪讻诇 诪拽讜诐 讛讙讚讜诇 专讗讜讬 诇讻讱 讜讛讜讗 砖讗诪专 专讘讬谞讜 讛拽讚讜砖 讙诪诇讬讗诇 讘谞讬 谞砖讬讗 砖诪注讜谉 讘谞讬 讞讻诐 专"诇 讗讘 讘讬转 讚讬谉 讜讗注"驻 砖讛讬讛 专讘谉 砖诪注讜谉 诪诪诇讗 诪拽讜诪讜 讬讜转专 诪专讘谉 讙诪诇讬讗诇 讛讜讗讬诇 讜讗祝 讛讜讗 讛讬讛 诪诪诇讗 诪拽讜诪讜 诪讬讛讗 讘讬专讗转 讞讟讗 讛谞讬讞 诇讜 讻转专讜 讛诪住讜讬诐 诇讜 讜讻谉 专讗讜讬 诇讜 诇住讚专 讘讬砖讬讘转讜 诪讬 讬砖讘 讘专讗砖 讘诪拽讜诪讜 讗讞专讬讜 讜讛讜讗 砖讗诪专 注诇 讗讞讚 讞谞谞讬讗 讘谉 讞诪讗 讬砖讘 讘专讗砖 讜讗注驻"讻 讗诐 讛讬讛 转诇诪讬讚 讞砖讜讘 讘讬谉 砖讗专 讛转诇诪讬讚讬诐 讙讚讜诇 诪诪谞讜 讜专讗讜讬 诇讻讱 诇讗 讬拽讘诇 讝讛 讗注"驻 砖讛专讘 讬讬讞讚讜 诇讻讱 讜讛讜讗 砖讗诪专讜 讗注驻"讻 诇讗 拽讘诇 注诇讬讜 专' 讞谞讬谞讗 诪驻谞讬 砖讛讬讛 专' 讗驻住 讙讚讜诇 诪诪谞讜 砖转讬 砖谞讬诐 讜诪讞爪讛 讗诇讗 砖诪讗讞专 砖诪讬谞讛讜 讛专讘 讗诐 专爪讛 砖诇讗 诇讛讬讜转 讻驻讜祝 诇讜 讜砖诇讗 诇讬诇讱 诇讬砖讬讘转讜 注诐 砖讗专 讛转诇诪讬讚讬诐 讗诇讗 砖讬拽讘注 讬砖讬讘讛 诇注爪诪讜 注诐 转诇诪讬讚 讗讞讚 注诪讜 讗讜 砖谞讬诐 专砖讗讬 讜讛讜讗 砖讗诪专讜 讬转讬讘 专' 讗驻住 讜讬转讬讘 专' 讞谞讬谞讗 讗讘专讗讬 讜讗转讗 诇讜讬 讜讬转讬讘 讙讘讬讛 讜讗讞专 砖讞诇拽 讻转专讬讜 诇讘谞讬讜 诇驻讬 讛专讗讜讬 诇讛诐 专讗讜讬 诇讜 砖讬诪住讜专 诇讻诇 讗讞讚 诪讛诐 讚讘专讬 讛谞讛讙转讜 讜讛讜讗 砖讗诪专讜 讗诪专 诇讛诐 诇讘谞讬 拽讟谉 讗谞讬 爪专讬讱 谞讻谞住 专' 砖诪注讜谉 讗爪诇讜 讜诪住专 诇讜 诪住讜专讜转 讞讻诪讛 专"诇 讛讚专讻讬诐 砖讛讞讻诐 讜讗讘 讘讬转 讚讬谉 专讗讜讬 诇讛转谞讛讙 讘讛诐 讜讗诪专 诇讛诐 诇讘谞讬 讙讚讜诇 讗谞讬 爪专讬讱 谞讻谞住 专讘谉 讙诪诇讬讗诇 讗爪诇讜 讜诪住专 诇讜 住讚专 谞砖讬讗讜转 诇讜诪专 谞讛讜讙 谞砖讬讗讜转讱 讘专诪讬诐 讜讝专讜拽 诪专讛 讘转诇诪讬讚讬诐 砖讻诇 砖讛讜讗 爪专讬讱 诇讛讬讜转 驻专谞住 讜诪谞讛讬讙 爪专讬讱 砖转讛讗 讗讬诪转讜 诪讜讟诇转 讜砖诇讗 讬拽诇 讘讻讘讜讚 注爪诪讜 诇讻讘讜讚 砖讜诐 讗讚诐 讻诪讜 砖讘讬讗专谞讜 注谞讬谞讬诐 讗诇讜 讘讗专讻讛 讘讬诇讚讜转谞讜 讘讞讘讜专 讛转砖讜讘讛 讜讗注"驻 砖讛讬讜 诪砖讘讞讬诐 砖驻诇讜转 讛专讜讞 讗祝 讘诪诇讻讬诐 讻诪讜 砖讗诪专讜 讗转 讬专讗讬 讬"讬 讬讻讘讚 讝讛 讬讛讜砖驻讟 诪诇讱 讬讛讜讚讛 砖讻砖讛讬讛 专讜讗讛 转诇诪讬讚 讞讻诐 讛讬讛 注讜诪讚 诪讻住讗讜 讜诪讞讘拽讜 讜诪谞砖拽讜 讜拽讜专讗 诇讜 专讘讬 讜诪专讬 转讬专爪讜 讘讙诪专讗 讛讗 讘爪谞注讗 讛讗 讘驻专讛住讬讗 讜讗诐 专爪讛 诇谞讛讜讙 砖专专讛 讘注爪诪讜 诇爪讜讜转 砖诇讗 诇讛住驻讬讚讜 讘诪拽讜诐 砖讗讬谞讜 讛讙讜谉 专砖讗讬 讜讛讜讗 砖讗诪专讜 讗诇 转住驻讚讜谞讬 讘注讬专讜转 讜讗诪专讜 注诇讬讛 诪砖讜诐 讬拽专讗 讛讜讗 讚拽讗诪专 讜讘转诇诪讜讚 讛诪注专讘 讗诪专讜 讘讛 诪驻谞讬 讛诪讞诇拽转 讜谞专讗讛 诇讬 讘驻讬专讜砖讜 砖讛讻专讻讬诐 讬拽谞讗讜 注诇讬讛诐 讗诐 讬讛讬讜 诪住驻讚讬谉 讘驻谞讬 注爪诪谉 诇讗 讬讘讗讜 讘讻专讻讬诐 诇讛转注专讘 注诪讛诐 讘讛住驻讚 讜诇注讜诇诐 讗诇 讬诪砖讻讜 讛住驻讚讜 讘讘讟讜诇 诪讚专砖 讬讜转专 诪砖诇砖讬诐 讬讜诐 砖讗讬谉 诇谞讜 讬讜转专 讙讚讜诇 诪诪砖讛 专讘讬谞讜 注"讛 砖谞讗诪专 讜讬讘讻讜 讘谞讬 讬砖专讗诇 砖诇砖讬诐 讬讜诐 讜诪讻诇 诪拽讜诐 专爪讜 诪砖诇砖讬诐 讜讗讬诇讱 诇讛住驻讬讚讜 讘砖注讜转 拽讘讜注讜转 注讚 砖诇讗 讬转讘讟诇讜 诪讘讬转 讛诪讚专砖 诪爪讚 讛讛住驻讚 注讜砖讬谉 讻诇 砖谞讬诐 注砖专 讞讚砖 讜讛讜讗 砖讗诪专讜 讻诇 转诇转讬谉 讬讜诪讬谉 住驻讚讬 讘讬诪诪讗 讜讘诇讬诇讬讗 诪讻讗谉 讜讗讬诇讱 住驻讚讬 讘讬诪诪讗 讜讙专住讬 讘诇讬诇讬讗 注讚 讚住驻讚讬 转专讬住专 讬专讞讬 砖转讗:



讜诪讛 砖谞转讙诇讙诇 讻讗谉 讘讚讬谉 讻诇诇讗 专"诇 注讟专讛 砖诇 讻诇讛 讗诐 讗住讜专 讘砖讘转 讜诪讞砖砖 讚讬诇诪讗 砖诇驻讗 讜诪讞讜讬讗 讗诐 诪讜转专 讜砖诇讗 谞讞讜砖 诇讻讱 讻讘专 讘讬讗专谞讜讛讜 讘诪住讻转 砖讘转 驻专拽 讘诪讛 讗砖讛 谞"讟 讘':



讬专讗讛 诪住讜讙讬讗 讝讜 砖讛讻讛谞讬诐 诪讬讟诪讗讬谉 诇讻讘讜讚 谞砖讬讗 诪诪讛 砖讗诪专讜 讬讜诐 砖诪转 专' 讘讟诇讛 讻讛谞讛 讜讗注"驻 砖讙讚讜诇讬 讛专讘谞讬诐 讙讜专住讬谉 讘讟诇讛 拽讚砖讛 讜诇讜诪专 砖诪砖诪转 专' 讘讟诇讛 拽讚砖讛 诪谉 讛注讜诇诐 讗讬谉 谞专讗讛 讻讱 砖讗诐 讻谉 讻砖讗诪专讜 讘诪住讻转 砖讜讟讛 诪"讟 讗' 诪砖诪转 专' 讘讟诇讛 注谞讜讛 讛讬讛 诇讛诐 诇砖谞讜转 讙诐 讻谉 讘讟诇讛 拽讚砖讛 讗诇讗 讜讚讗讬 诪讚讬谉 讟讜诪讗讛 谞讗诪专讛 讜讛讜讗 砖讗诪专讜 讘转诇诪讜讚 讛诪注专讘 砖讘诪住讻转 谞讝讬专 诪讛讜 砖讬讟诪讗 讻讛谉 诇讻讘讜讚 谞砖讬讗 讻讚 讚诪讱 专' 讬讛讜讚讛 谞砖讬讗讛 讗讻专讬讝 专' 讬谞讗讬 讗讬谉 讻讛谞讛 讛讬讜诐 诪讛讜 砖讬讟诪讗 讻讛谉 诇讻讘讜讚 专讘讜 谞砖诪注讬谞讛 诪谉 讛讚讛 专' 讬谞讗讬 讝注讬专讗 讚诪讱 讞诪讜讬 讛讜讗 讛讜讛 讞诪讜讬 讜讛讜讗 讛讜讛 专讘讬讛 讗转讗 砖讗讬诇 诇专' 讬讜住讛 讜讗住专 诇讬讛 砖诪注 专' 讗讞讗 讗诪专 讬讟诪讗讜 诇讜 转诇诪讬讚讬讜 讜讗讻诇讜 讘砖专 讜砖转讜 讬讬谉 讗诪专 诇讛讜谉 专' 诪讜谞讗 讞讚讗 诪转专转讬 诇讗 驻诇讟讗 诪谞讻讜谉 讗诐 讗讘诇讬诐 诇诪讛 讗讻诇转诐 讘砖专 讜砖转讬转诐 讬讬谉 讗诐 讗讬 讗转诐 讗讘讬诇讬诐 诇诪讛 谞讟诪讗转诐:





砖讬讟讛 诪拽讜讘爪转

  砖诪注讜谉  讘谞讬 讞讻诐 讗讘"讚 讞谞讬谞讗 讘专 讞诪讗 讬砖讘 讘专讗砖 砖转诪谞讜 讗讜转讜 专讗砖 讬砖讬讘讛. 诪砖讜诐 讟讬专讞讗 诇驻讬 砖注讬讬专讜转 诪爪讜讬讜转 住诪讜讻讜转 讝讜 诇讝讜 讜讗讬 讛讜讜 住驻讚讬 诇讬讛 专讘谞谉 讚讗讝诇讬 讗讞专 诪讬讟转讜 讘讻诇 注讬专 讜注讬专 讛讜讛 讟专讬讞讗 诇讛讜 诪讬诇转讗 讗讘诇 讻专讻讬谉 专讞讜拽讬谉 讝讛 诪讝讛 讜诇拽诪谉 诪驻专砖 专讘讬 讘爪驻讜专讬 讛讜讛 讘砖注转 驻讟讬专转讜 讜诪拽讜诐 拽讘专讜 讛讬讛 诪讜讻谉 诇讜 诇讘讬转 砖注专讬诐 讜讛讜诇讬讻讜讛讜 诪爪驻讜专讬 诇讘讬转 砖注专讬诐 诇"讗 住讘讜专 诪讬谞讛 诪砖讜诐 讟讬专讞讗 讚讘谞讬 讻驻专讬诐 讚住诪讬讻讬 诇注讬讬专讜转 讜讗转讜 讛转诐 诇诪住驻讚讬讛 讻讬讜谉 讚拽讗 讞讝讜 讚拽讗 讗住驻讚讜讛讜 讘讻专讻讬诐 讜拽讗 讗转讜 讻讜诇讬 注诇诪讗 诪注讬讬专讜转 讜诪讻驻专讬诐 讗诪专讬 诪砖讜诐 讬拽专讗 讛讜讗 讚拽讗诪专 诇驻讬 砖讛讬讜 诪住驻讬讚讬诐 讗讜转讜 讘专讘 注诐 讘讻专讻讬诐 讬讜转专 诪谉 讛注讬讬专讜转 讜讗讬转 住驻专讬诐 讚讻转讬讘 讘讛讜 诪砖讜诐 讝讬诇讜转讗 讛讜讗 讚拽讗诪专 讜讗讬谉 讛讚讘专 专讗讜讬 诇爪讚讬拽 讻诪讜转讜 诇住驻讚讜 讘诪讬注讜讟 讘谞讬 讗讚诐. 专砖"讬 讝"诇 讘诪讛讚讜专讗 拽诪讗:
讜讝"诇  讛专讗讘"讚 讝"诇 讗诇 转住驻讚讜谞讬 讘注讬讬专讜转 讻诇讜诪专 诇讘谞讬 讛讬砖讬讘讛 拽讗诪专. 住讘讜专 诪讬谞讛 诪砖讜诐 讟讬专讞讗 讚注讬讬专讜转 讻诇讜诪专 讻讚讬 砖诇讗 讬讛讗 诇讛诐 讟讜专讞 诇讛讘讬讗 诪谉 讛讻专讻讬谉 讞诇讬诇讬谉 讜诪拽讜谞谞讜转 诇驻讬 砖讗讬谉 诪爪讜讬讜转 讘注讬讬专讜转 讻讬讜谉 讚拽讗 讞讝讜 讚住驻讚讜 讘讻专讻讬谉 讜讗转讜 讻"注 诇诪住驻讚 讗诪专讬 砖"诪 诪砖讜诐 讬拽专讗 讛讜讛 讻诇讜诪专 讻讚讬 砖讬讘讗讜 讻诇 讛注讜诇诐 诇住驻讚讜 讻讬 讬讜讚注 讛讬讛 砖讬转拽讘爪讜 砖诐 讗讜转讜 讬讜诐 讻诇诐 讚讗讬 诪砖讜诐 讟讬专讞讗 讗讚专讘讛 讬砖 诇讛诐 讟讜专讞 讬讜转专 讻砖注讜诪讚讬诐 讞讜抓 诇讘转讬讛诐 讜诪讘讬讗讬谉 诪讝讜谞讜转讬讛诐 讜爪注专讬 诇讬谞讛 注"讻:


 讘讬诪诪讗  讜讘诇讬诇讬讗 讘诪爪讜转讜 砖诇 专' 讛讛讜讗 讻讜讘住 讚讻诇 讬讜诪讗 讘讞诇讬. 讛讛讜讗 讬讜诪讗 讚谞讞 谞驻砖讬讛 讻讬讜谉 砖砖诪注 讻讜讘住 讘转 拽讜诇 讚讗诪专讛 讛讻讬. 专砖"讬 讘诪讛讚讜专讗 拽诪讗:
讜讙专住讬谞谉  讘讬专讜砖诇诪讬 专' 谞转谉 讘砖诐 专' 诪谞讗 诪注砖讛 谞住讬诐 谞注砖讜 讘讗讜转讜 讛讬讜诐 注专讘 砖讘转 讛讬讛 讜谞讻谞住讜 讻诇 讛注讬讬专讜转 诇讛住驻讬讚讜 讜讗讬砖专讜谞讬讛 转诪谞讬 注砖专讬 讻谞住讬讜转 讜讗转讜谞讬' 诇讘讬转 砖专讬讬讛 讜转诇讗 诇讜谉 讬讜诪讗 注讚 砖讛讬讛 讻诇 讗讞讚 讜讗讞讚 诪讙讬注 诇讘讬转讜 讜诪诪诇讗 诇讜 讞讘讬转 砖诇 诪讬诐 讜诪讚诇讬拽 讗转 讛谞专 讻讬讜谉 砖砖拽注讛 讞诪讛 拽专讗 讛讙讘专 砖专讬讬谉 诪爪讬拽讬谉 讗诪专讬谉 讚诇诪讗 讚讞诇讬谞谉 砖讘转讗 讗转讗 讘转 拽讜诇 讜讗诪专转 诇讛讜谉 讻诇 诪讬 砖诇讗 谞转注爪诇 讘讛住驻讬讚讜 砖诇 专讘讬 讬讛讗 诪讘讜砖专 诇讞讬讬 讛注讜诇诐 讛讘讗 讘专 诪谉 拽爪专讗 讻讬讜谉 讚砖诪注 讻谉 住诇讬拽 诇讗讬讙专讗 讜讟诇讬拽 讙专诪讬' 讜诪讬转 谞驻拽转 讘专转 拽诇讗 讜讗诪专转 讜讗祝 拽爪专讗 注"讻. 讜讛砖转讗 谞讬讞讗 砖讛专讙 讛讻讜讘住 讗转 注爪诪讜 诪讚注转 诪砖讜诐 讚讞讬诇诇 砖讘转 讜诇讗 谞转注住拽 讘讛住驻讬讚讜 讜诇讛讻讬 住诇讬拽 诇讗讬讙专讗 讜谞驻诇 诇讗讙诪讗 讜诪讬转 讚讛讬讬谞讜 住拽讬诇讛 讻讚讬谉 讛诪讞诇诇 砖讘转. 讜讻谉 砖诪注转讬 诪驻讬' 讛专' 拽诇讜谞讬诪讜住 讝"诇 讘讬专讜砖诇讬诐 转讜':


 讗诪专  诇讜讬 爪专讬讻讗 诇讜诪专 诇专' 讚专讘谉 讙诪诇讬讗诇 讚讘讻讜专 讛讜讗 讚诇讛讜讬 谞砖讬讗. 讜诇诪讟诇注转讱 讛拽驻讬讚 专"砖 讜讛砖讬讘 诇讜 讚专讱 讙谞讗讬 讚讜讚讗讬 讛讬讛 爪专讬讱 诇讜诪专 诇讜 诇驻讬 砖讗谞讬 讙讚讜诇 诪诪谞讜 讘讞讻诪讛 讜诪砖讜诐 讚诇讜讬 讛讬讛 爪讜诇注 讗诪专 诇讜 讛讻讬 讻讚讗诪专讬谞谉 讛转诐 诇讜讬 讗讞讜讬 拽讬讚讛 讜讗讬讟诇注. 专砖"讬 讝"诇 讘诪"拽. 讜谞专讗讛 讚诪砖讜诐 讻讘讜讚 讗讘讬讜 讚诇讗 诇讬诪讗 讚讗诪专 诪讬诇转讗 讬转讬专转讗 讛讜讗 讚讛砖讬讘 专"砖 讻谉 讜讙诐 诇讗 讛讜讬讗 诪讬诇转讗 讚讙谞讗讬 讻讜诇讬 讛讗讬 讚讛讗 诇讗 讗讬讟诇注 讗诇讗 诪砖讜诐 讚讗讞讜讬 拽讬讚讛 讚讛讬讬谞讜 诇讬诪讜讚 转讜专讛 讻谞"诇. 讜拽讗 诪转诪讛 转诇诪讜讚讗 诪讗讬 拽砖讬讗 诇专"砖 讘专' 讻诇讜诪专 讗诪讗讬 拽驻讬讚 讗诪讬诇转讬讛 讚诇讜讬 讛讗 诇讜讬 拽专讗 拽讗诪专 讜诪砖谞讬 诪"讛 拽讗 拽驻讬讚 专"砖 讚讬讛讜专诐 诪诪诇讗 诪拽讜诐 讗讘讜转讬讜 讗讘诇 专"讙 诇讗 讛讜讛 诪诪诇讗 诪拽讜诐 讗讘讜转讬讜 讻专"砖 讗讞讬讜 讜专讘讬 诪"讟 注讘讚 讛讻讬 砖爪讜讛 诇诪谞讜转讜 谞砖讬讗 讻讬讜谉 讚诇讗 讛讜讛 诪诪诇讗 诪拽讜诐 讗讘讜转讬讜 讜诪砖谞讬 谞讛讬 讜讻讜' 讜讗讬转 讚讙专住讬 讛讻讬 拽专讗 拽讗诪专 讜诪砖谞讬 诪砖讜诐 讘谞讬讜 砖诇 专"讙 讚诇讛讜讜 谞砖讬讗讬诐 讘转专讬讛 讗爪讟专讬讱 诇讬讛 诇专讘讬 诇诪讬诪专. 诇讗 拽讘诇 专' 讞谞讬谞讗 讚诇诪谞讬讜讛讜 专讗砖 讬砖讬讘讛 诪驻谞讬 砖讛讬讛 专' 讗驻住 讞讻诐. 讘讗讘专讗讬 讞讜抓 诪讘讬转 讛诪讚专砖 诇驻讬 砖诇讗 讛讬讛 专讜爪讛 诇讛讬讜转 讻驻讜祝 诇讜 诇专' 讗驻住 讜讬转讬讘 诇讜讬 讙讘讬 讚专' 讞谞讬谞讗 讗讘专讗讬 诪砖讜诐 讻讘讜讚 讚专' 讞谞讬谞讗. 诇诪讬转讘 讙讘讬讛 诪讗讘专讗讬 讚讗讬讛讜 诇讗 讘注讬 谞诪讬 诇诪讬讻祝 诇讬讛 诇专' 讞谞讬谞讗 讜诪转讜讱 砖专讗讛 注爪诪讜 讬讞讬讚讬 诪讘讞讜抓 讛诇讱 诇讜 诇讘讘诇 讜讛讬讬谞讜 讚讗诪专讬 诇讬讛 诇专讘 讘诪' 砖讘转 讚讛讜讛 拽讗讬 讘讘讘诇. 诇讜讬 讗专讜讱 讛讜讛. 讻诇讬诇讗 注讟专讛 砖诇 讻诇讛 讜讻讜' 讗诪专 专讘 砖"诪 讜讻讜' 诪讬讻祝 讛讜讛 讻讬讬祝 诇讬讛 讜诪砖讜诐 讻讘讜讚讜 讚专' 讞谞讬谞讗 讛讜讛 讬转讬讘 讗讘专讗讬 讜讗诇讜 讛讜讛 专' 讗驻住 拽讬讬诐 讛讜讛 讻讬讬祝 诇讬讛 讜诇讗 讛讜讛 讗转讬 诇讛讻讗. 讻讬讜谉 讚讗诪专 专讘讬 讘砖注转 驻讟讬专转讜 讜讛讗 讛讜讛 专' 讞讬讬讗 讘砖注转 驻讟讬专转讜 砖诇 专' 讜诇讬驻拽讜讚 专讘讬 注诇讜讬讛 讚诇诪谞讜讛讜 专讗砖 讬砖讬讘讛. 拽讘专讜 砖诇 专' 讗专讜谞讜 砖诇 专讘讬. 讛讜专讬讚 注诇 专' 讚诪注讜转 讗讬驻讜讱 讗诪专 专' 讗谞讬 专讗讬转讬 拽讘专讜 砖诇 专' 讞讬讬讗 讜讻讜' 讘讟诇讛 拽讚讜砖讛 讻讚讗诪专讬谞谉 讘注诇诪讗 专' 诇讗 讛讻谞讬住 讬讚讜 转讞转 讗讘谞讟讜 诪注讜诇诐. 专砖"讬 讘诪讛讚讜专讗 拽诪讗:
讜讝"诇  讛专讗"砖 讝"诇 讘转讜住驻讜转讬讜 讘讟诇讛 拽讚讜砖讛 砖讛讬讜 拽讜专讬谉 讗讜转讜 专讘讬谞讜 讛拽讚讜砖 讜讛讬讬谞讜 讚转谞讬讗 讘砖讬诇讛讬 住讜讟讛 诪砖诪转 专讘讬 讘讟诇讛 注谞讜讛 讜讬专讗讛 讜拽讚讜砖讛 讘讻诇诇 讜讛专"专 讞讬讬诐 讻讛谉 讛讬讛 讗讜诪专 讗诇诪诇讬 讛讬讬转讬 讻砖谞驻讟专  专讘讬 讛讬讬转讬 诪讟诪讗 诇讜 讜讻讜' 讜讘讛讚讬讗 讗讬转讗 讘讬专讜砖诇诪讬 讚诪住' 讘专讻讜转 讚驻' 诪讬 砖诪转讜 讻砖诪转 专讘讬 讗诪专讜 讗讬谉 讻讛讜谞讛 讛讬讜诐 讜诇讗 谞讛讬专讗 讚诪讜讻讞 讛转诐 讚诪讬讬专讬 诇注谞讬谉 讟讜诪讗转 讘讬转 讛驻专住 讚专讘谞谉 讗讘诇 讟讜诪讗讛 讚讗讜专讬讬转讗 诇讗 讜专讘讬谞讜 谞住讬诐 驻讬' 讻讛谞讬诐 谞讟诪讗讜 讘诪讬转转讜 砖讛讻诇 讞讬讬讘讬诐 诇讟诪讗 诇谞砖讬讗 讜讻谉 驻讬专砖 讛专讗讘"讚 讝"诇 注"讻:
住讬诪谉  讬驻讛 诇讜 讘讻讜诇讛讜 诇讗 讬讚注谞讗 讟注诪讗 讘专 诪注专讘 砖讘转 讜诪讜爪讗讬 讬讜诐 讛讻讬驻讜专讬诐 讘注"砖 诪砖讜诐 讚讘注转 诪谞讜讞讛 诪转 讜拽讗 诪注讬讬诇 诇讗诇转专 讘诪谞讜讞讛 讜拽讗 诪讬谞爪诇 诪讞讘讜讟 讛拽讘专. 讘诪讜爪讗讬 讬讜诐 讛讻讬驻讜专讬诐 谞诪讞诇讜 注讜谞讜转讬讜 讘讬讜诐 讛讻驻讜专讬诐 讜住讬诪谉 讬驻讛 诇讜. 住讘专 专"诇 诇讗 讗驻讙专讬讛 诇讗 讗讘讟诇谞讜 诪诪爪讜转 讚专讗砖 讛讬砖讬讘讛 诪转注住拽 讛讜讗 讘爪专讻讬 爪讘讜专 讜讗讬谞讜 驻谞讜讬 诇注住讜拽 转讚讬专 讘诪爪讜转. 讜讗专讬讻谞讗 诪讙诇转讗 讜诪转拽谉 讗谞讬 拽诇驻讬诐 诇讻转讜讘 讘讛谉 讛' 讞讜诪砖讬 转讜专讛. 诇讗 转讛讗 讻讝讗转 砖诇讗 讗诪专 讚讘专 讝讛 诪注讜诇诐. 讗诪专 诇讛诐 专讘讬 诇讞讻诪讬诐 住讚专讬 讞讻诪讬诐 诇谞讛讜讙 注爪诪讜 讘讞讻诪讛 讻讗讘. 谞讛讜讙 谞砖讬讗讜转讱 讘专诪讬诐 砖转讛讗 讬讜砖讘 讘讬谉 讛讙讚讜诇讬诐 讻注讬谉 讛诪诇讱  砖讬砖讘 讘诪诇讻讜转讜 讜讙讚讜诇讬 诪诇讻讜转讜 住讘讬讘讜转讬讜 讜讛讜讗 诪转驻讗专 讘讛诐 讜讝专讜拽 诪专讛 讗讬诪讛 砖转讛讗 讗讬诪转讱 诪讜讟诇转 注诇讬讛诐 讻诇讜诪专 诇讗 转讛讗 讙住 诇转诇诪讬讚讬诐 讗诇讗 注诪讜讚 讘讻讘讜讚讱 讜讛讟诇 讗讬诪转讱 注诇讬讛诐. 专' 诪讜讟诇 讘讞诇讬讜 讘爪驻讜专讬 讜诪拽讜诐 拽讘专讜 拽谞讜讬 讜诪讜讻谉 诇讜 讘讘讬转 砖注专讬诐. 专砖"讬 讝"诇 讘诪讛讚讜专讗 拽诪讗. 讜拽讘诇讛  讘讬讚讜 砖拽讘专讜 讘爪驻讜专讬 讜讗谞讬 讝讻讬转讬 讜讛讬讬转讬 注诇 拽讘专讜. 讜讗驻砖专 讚讗祝 注诇 讙讘 讚诪拽讜诐 拽讘专讜 拽谞讜讬 诇讜 讘讘讬转 砖注专讬诐 诇驻讬 砖谞驻讟专 讘爪驻讜专讬 讜讛讬讛 注专讘 砖讘转 讻讚讗诪专讬谞谉 讘讬专讜砖诇诪讬 讜讻讚讻转讬讘谞讗 诇注讬诇 诇讗 谞拽讘专 讗诇讗 讘爪驻讜专讬 讜诇讗 谞驻专砖 讻诪讜 砖驻讬专砖 专砖"讬 讘诪讛讚讜专讗 拽诪讗 诇注讬诇 讙讘讬 诪砖讜诐 讟讬专讞讗 讻诇讬砖谞讗 拽诪讗 注讬讬谉 诇注讬诇:





诪讛专砖"讗 - 讞讬讚讜砖讬 讛诇讻讜转

讘讚"讛 讗讜转讜 讛讬讜诐 讻讜' 砖讛讬讜 拽讜专讬谉 讗讜转讜 专讘讬谞讜 讛拽讚讜砖 讻讜' 讬"诇 拽讚讜砖讛 讘讻诇诇 注讻"诇 讜讻诪住拽谞讗 讚诇注讜诇诐 诇讗 转讬驻讜讱 讜拽"诇: 


讘讗"讚 讜讛专专"讞 讻讛谉 讻讜' 讛讬讬谞讜 拽讚讜砖转 讻讛讜谞讛 讻讜' 注讻"诇 讚讛砖转讗 谞讬讞讗 讚诇讗 讞砖讬讘 讛转诐 谞诪讬 讘讟诇讛 拽讚讜砖讛 讚讘注谞讬谉 讗讞专 讗讬讬专讬 诇注谞讬谉 拽讚讜砖转 讻讛讜谞讛 砖讘讗讜转讜 讬讜诐 讗讘诇 讘讟诇讛 注谞讜讛 讜讬专讗讛 讚拽讗诪专 讛讬讬谞讜 诪讚讜转 讛讬专讗讛 讜注谞讜讛 拽讗诪专 讜拽"诇:





诪讛专砖"讗 - 讞讬讚讜砖讬 讗讙讚讜转

砖"诪 诪砖讜诐 讬拽专讗 讛讜讗 讚拽讗诪专. 讗注"讙 讚讗讬谉 诇讱 讘注谞讜讛 讻专讘讬 讻诪"砖 诪砖诪转 专讘讬 讘讟诇讛 注谞讜讛 诪讻诇 诪拽讜诐 讘注讬 讬拽专讗 讘诪讜转讜 讚讗讬 讗驻砖专 诇讜 诇诪讞讜诇 讻讘讜讚 讛转讜专讛 讜讛讬讬谞讜 讚拽讗诪专 诪砖诪转 专讘讬 讘讟诇讛 注谞讜讛 讙诐 诇讙讘讬讛 砖讛专讬 讘注讬 讬拽专讗 讜诪砖讜诐 讻讘讜讚 转讜专讛 讜拽"诇: 


讚诇讗 注讚讬驻谞讗 诪诪砖讛 专讘讬谞讜 讻讜' 诪讻讗谉 讜讗讬诇讱 住驻讚讜 讘讬诪诪讗 讜讙专住讬 讻讜'. 讬砖 诇讚拽讚拽 讛讗 讗讻转讬 注讚讬祝 诪诪砖讛 讚诇讗讞专 砖诇砖讬诐 诇讗 住驻讚讜 讻诇诇 讘讬诪诪讗 讗讜 讘诇讬诇讛 讜讬砖 诇讬讬砖讘 讻讬讜谉 讚讛讜讗 诇讗 爪讜讛 注诇 讻讱 讗诇讗 砖讛诐 诪注爪诪诐 住驻讚讜 讬"讘 讞讚砖讬诐 讘讬诪诪讗 讗讜 讘诇讬诇讛 讗讬谉 诇讞讜砖 讘注讚讬驻讛 砖注砖讜 诇讜 诪诪砖讛 讜讬砖 诇讚拽讚拽 砖讗诪专 诇讛讜砖讬讘 讬砖讬讘讛 诇讗讞专 砖诇砖讬诐 讻讜' 讜诇讗 转讛讬讜 注住讜拽讬谉 讘讛住驻讚 讻驻专砖"讬 诪讗讬 诪讬讬转讬 讚诇讗 注讚讬驻讗 诪诪砖讛 讚讛讗 讛转诐 讘讻讬 拽讗诪专 讛讬讛 诇' 讬讜诐 讜诇讗讜 讛讬讬谞讜 讛住驻讚 讻讚讗诪专讬' 讘驻' 讜讗诇讜 诪讙诇讞讬谉 讘砖讗专 讻诇 讗讚诐 砖诇砖讛 诇讘讻讬 讜砖讘注讛 诇讛住驻讚 讜砖诇砖讬诐 诇讙讬讛讜抓 讻讜' 讜讬砖 诇讬讬砖讘 讚讗驻讬' 讛住驻讚讜 砖诇 专讘讬 诇讗 专爪讛 诇讛讬讜转 讬讜转专 诪讘讻讬讬' 讚讙讘讬 诪砖讛 讚注讚讬祝 讟驻讬 讜讘讟讜专 讬"讚 住讬' 砖爪"讚 讻转讘 讜讗讬谉 讘讜讻讬谉 注诇 转"讞 讬讜转专 诪诇' 讬讜诐 讜讛讬讬谞讜 诪讛讱 住讜讙讬讗 讚讛讻讗 讜转讜 诇"拽 诪讬讚讬 讜拽"诇: 


讻诇 讚讛讜讛 讘讗砖讻讘转讬' 讚专讘讬 诪讝讜诪谉 讻讜'. 讚讻诇 讛诪转注住拽 讘讛住驻讚讜 诇讻讘讜讚讜 讘讬讜诐 驻讟讬专转讜 讝讻讛 诇讻讱 讻讚拽讗诪专 讚讘讟诇讛 拽讚讜砖讛 讘讜 讘讬讜诐 砖讙诐 讛讻讛谉 讬讝讻讛 诇讻讱 讘诪转注住拽 讘拽讘讜专转讜 诇讻讘讜讚讜 讜讛讛讜讗 讻讜讘住 谞诪讬 砖诪爪讟注专 注诇 讻讱 诇讛诪讬转 注爪诪讜 讝讻讛 讘讝讛 诇讛讬讜转 诪讝讜诪谉 讻讜' 讜拽"诇: 


砖诪注讜谉 讘谞讬 讞讻诐 诪讗讬 拽讗诪专 讛"拽 讗注"驻 讻讜'. 讜讘住讜祝 讛讜专讬讜转 讗诪专讬' 讚专砖讘"讙 谞砖讬讗 讜专"诪 讞讻诐 讜专讘讬 谞转谉 讗讘"讚 讚诪砖诪注 讚注"砖 诪讬谞讜讬讜 谞拽专讗 讞讻诐 讜讗驻砖专 诇驻专砖 砖讛讬讛 专讗砖 讬砖讬讘讛 诪砖讗"讻 讛讻讗 讚诇讬讻讗 诇驻专讜砖讬 讛讻讬 讚讛讗 拽讗诪专 专"讞 讘专 讞诪讗 讬砖讘 讘专讗砖 讜拽"诇: 


讜讗转 讛诪诪诇讻讛 谞转谉 诇讬讛讜专诐 讜讙讜' 讛讛讜讗 诪诪诇讗 诪拽讜诐 讗讘讜转讬讜 讛讜讛 讻讜'. 拽"拽 讛讬讗讱 拽讗诪专 讚诪诪诇讗 诪拽讜诐 讗讘讜转讬讜 讛讜讛 讚讛讬讬谞讜 讬讛讜砖驻讟 砖讛讬讛 诪诇讱 讻砖专 讜讘讬讛讜专诐 讻转讬讘 讜讬讛专讜讙 讗转 讻诇 讗讞讬讜 讜讙讜' 讜讻转讬讘 讜讬诇讱 讘讚专讱 诪诇讻讬 讬砖专讗诇 讜讙讜' 讜讬"诇 讚讘讞讬讬 讗讘讬讜 讬讛讜砖驻讟 讻砖专 讛讬讛 讜讗讞"讻 住专讞 讜讚讜"拽: 


讜讗讘注讬转 讗讬诪讗 诇讜讬 诇专' 讗驻住 讛讜讛 讻讬讬祝 诇讬讛 讻讜' 专"诇 讚讗诐 讛讬讛 专"讞 诪转 讛讜讛 讻讬讬祝 诇讜 诇讬诇讱 诇讬砖讬讘转讜 砖诇 专' 讗驻住 讜诇讗 讛讬讛 讙讜诇讛 诪诪拽讜诪讜 讗讘诇 讻砖讛讬讜 砖谞讬讛诐 讞讬讬诐 专讘讬 讗驻住 讜专"讞 诪砖讜诐 讻讘讜讚讜 砖诇 专"讞 讚讬转讬讘 讗讘专讗讬 诇讗 讛讜讛 诇讜讬 讻讬讬祝 诇专' 讗驻住 讜讬转讬讘 讙讘讬 专"讞 讜讙诐 讘讝讛 诇讗 注砖讛 砖驻讬专 讜谞注谞砖 注诇 讻讱 讻讚讗诪专 驻专拽 诪讬 砖诪转讜 诪"讟 诇讗 住诇拽转 诇诪转讬讘转讗 讚专拽讬注讗 讗"诇 讚讗"诇 讻诇 讻讬 讛谞讱 砖谞讬 讚诇讗 住诇讬拽讬转 诇诪转讬讘转讗 讚专讘讬 讗驻住 讜讗讞诇砖转讬讛 讚注转讬讛 讻讜' 注"砖: 


讗谞讬 专讗讬转讬 拽讘专讜 讜讛讜专讚转讬 注诇讬讜 讻讜'. 讘讬谉 砖讛讬讛 讘讗砖讻讘转讬' 讻讚诪砖诪注 诇拽诪谉 讜讘讬谉 砖诇讗 讛讬讛 砖诐 拽讗诪专 注诇 专讘讬 讻砖专讗讬转讬 拽讘专讜 讛讜专讚转讬 注诇讬讜 讚诪注讜转 讜讛讬讬谞讜 专讘讜转讬' 诪讛 砖讗讬谉 讻谉 讘砖讗专 诪转讬诐 讚讗住讜专 讚讙' 讬诪讬 讘讻讬 讜诇讗 讬讜转专 讜拽"诇: 


讻砖讛诇讛 专讘讬 讻讜' 诪驻谞讬 诪讛 讗转讛 讘讜讻讛 讻讜'. 住诪讜讱 诇诪讬转转讜 讛讬讛 讜砖讗"诇 讗转讜专讛 讜诪爪讜转 拽讗 讘讻讬谞讗 讚讜讚讗讬 诪讬 砖讘讜讻讛 诪驻谞讬 讬专讗转 诪讬转讛 住讬诪谉 专注 讛讜讗 诇讜 讗讘诇 讗谞讬 讘讜讻讛 注诇 转讜专讛 讜诪爪讜转 砖讬转讘讟诇讜 诪诪谞讬 讻讚讗诪专 讘诪转讬诐 讞驻砖讬 诪谉 讛诪爪讜转 讻诪"砖 讘讗讜转讜 注谞讬谉 讛讬住讜驻专 讘拽讘专 讞住讚讱 讗诪讜谞转讱 讜讙讜': 


[讚讻讬 讛讜讜 诪谞爪讜 专' 讞谞讬谞讗 讜专讘讬 讞讬讬讗 讗"诇 讻讜' 注讚 诇讗 转讛讗 讻讝讗转 讘讬砖专讗诇 讜诪驻讜专砖 驻' 讛驻讜注诇讬诐 注"砖]: 


讗"诇 诇讘谞讬 拽讟谉 讗谞讬 讻讜' 讗"诇 诇讘谞讬 讙讚讜诇 讻讜'. 讛讬讛 专讗讜讬 诇讛拽讚讬诐 诇拽专讜讗 讘谞讜 讙讚讜诇 讜讗驻砖专 讚讛讞讻诪讛 讛讬转讛 讞讘讬讘讛 讘注讬谞讬讜 诪讛谞砖讬讗讜转 讜讻谉 诇注讬诇 砖诪注讜谉 讘谞讬 讞讻诐 讙诪诇讬讗诇 讻讜' 讜拽"诇: 


谞讛讜讙 谞砖讬讗讜转讱 讘专诪讬诐 讻讜' 谞专讗讛 诪驻专砖"讬 谞讛讜讙 谞砖讬讗讜转讱 讘专诪讬诐 讚讛讬讬谞讜 诇讙讘讬 讙讚讜诇讬诐 讜讛讜住讬祝 讘转诇诪讬讚讬诐 砖讗讬谞诐 讙讚讜诇讬诐 讻"讻 讝专讜拽 诪专讛 讘讛诐 讻诪砖诪注讛 诪讟讘注 讛诪专讛 砖诇讗 转专讗讛 诇讛诐 驻谞讬诐 砖讜讞拽讜转 讜拽"诇: 


[讜讗转 讬专讗讬 讛' 讬讻讘讚 讜讗诪专 诪专 讝讛 讬讛讜砖驻讟 讻讜'. 诪讗讬谉 砖讬爪讗 诇讛诐 讝讛 诪驻讜专砖 讘讞讬讚讜砖讬谞讜 住讜祝 诪住讻转 诪讻讜转 注"砖: 


讜讛转谞讬讗 爪讚拽 爪讚拽 转专讚讜祝 讛诇讱 讗讞专 讻讜'. 诪驻讜专砖 讘讞讬讚讜砖讬谞讜 驻' 讗讚"诪]:





讞讻诪转 砖诇诪讛

讙诪' 诇讜讬 诇专' 讗驻住 诪讬讻祝 讛讜讛 讻讬讬祝 诇讬讛 讻讜'. 谞"讘 讗祝 砖专讘讬 讞谞讬谞讗 诇讗 专爪讛 诇诪讬讻祝 诇讬讛 讜专砖"讬 驻讬' 讘讛讚讬讗 讘驻' 讘诪讛 讗砖讛 讚专讘讬 讞谞讬谞讗 诇讗 讛讜讛 讙讚讜诇 诪诇讜讬 诇讗 讘转讜专讛 讜诇讗 讘砖谞讬诐 讗驻讬诇讜 讛讻讬 诇拽"诪 讻讬 专讘讬 讞谞讬谞讗 诇讗 专爪讛 讻诇 讻讱 诇注讘讜专 注诇 讙讝讬专转 专讘讜 砖讙讝专 注诇讬讜 谞砖讬讗讜转 讜拽"诇:


转讜住' 讘讚"讛 讗讜转讜 讛讬讜诐 讻讜' 讘讟讜诪讗转 讘讬转 讛驻专住 讻讜' 讻爪"诇:





诪讛专"诐 砖讬祝

讘专砖"讬 讘讚"讛 拽讘专讜 砖诇 专讘讬 讗专讜谞讜 讻讜'. 讚诪讞讬讬诐 谞诪讬 讛讬讛 诇讜 拽讘专 诪讜讻谉 讘讘讬转 砖注专讬诐 讻讚讘住诪讜讱 讜讗"讻 诇讗 驻专讬讱 诪讬讚讬 诇讝讛 驻讬' 讗专讜谞讜 讻讜' 讚讻谉 诪砖诪注 诪讚拽讗诪专 讗谞讬 专讗讬转讬 讻讜' 讻讗讬诇讜 讻注转 讗讬谞讜 诪爪讜讬 诇注讬谉 讚讗诇"讻 讛讜诇"诇 讗谞讬 讛讬讬转讬 讗爪诇 拽讘专讜 讻讜':





专砖"砖

专砖"讬 讚"讛 诪讗讬 拽"诇. 诇专"砖 讘专讘讬 讻讜'. 诇讻讗讜专讛 讘驻砖讜讟讜 诪砖诪注 讚诪驻专砖 讛砖"住 讚讘专讬 专砖讘"专 讚讗诪专 爪专讬讻讗 诇讱 讻讜'. 讚讛"拽 讚诪讗讬 拽"诇 诇诇讜讬 诪驻谞讬 讚讛讗 拽专讗 拽讗诪专. 诇讗 讚讛讛讜讗 诪诪诇讗 讻讜':



专砖"讬 讚"讛 讛讛讜讗 诪诪诇讗 讻讜'. 讻诇讜诪专 讻讜'. 谞专讗讛 讚讘讗 诇讬讬砖讘 讘讝讛 拽讜砖讬讬转 讛专砖"讗 讘讞"讗 讚讛专讬 讬讛讜砖驻讟 讛讬讛 爪讚讬拽 讜讛讜讗 讛讬讛 专砖注 诇讻谉 讗诪专 砖讗讬谉 讘讗讞讬讜 讞砖讜讘 诪诪谞讜 砖讛讬讜 讻讜诇诐 专砖注讬诐***). 讜讻谉 讛讗 讚拽讗诪专 讚讘讬专讗转 讞讟讗 诪诪诇讗 诪拽讜诐 讗讘讜转讬讜 讛讜讛 爪诇"驻 讙"讻 讻讝讛 讚讛讗 讗诪专讬' 诪砖诪转 专讘讬 讘讟诇讛 讬专讗转 讞讟讗:



专砖"讬 讚"讛 诪讬讻祝 讛讜讛 讻讬讬祝 诇讬讛. 拽讜讚诐 砖讬讙诇讛 诪诪拽讜诪讜. 专"诇 讗祝 讚讘讞讬讬 专"讞 诇讗 讛讜讛 讻讬讬祝 诇讬讛 诇专"讗. 讛讬讬谞讜 诪驻谞讬 砖讛讬讛 诇讜 注讻"驻 诪拽讜诐 诇讬砖讘 讗爪诇 专"讞. 讗讘诇 讘讻讚讬 砖诇讗 讬爪讟专讱 诇讙诇讜转 诪诪拽讜诪讜 讛讬讛 讘讜讞专 讬讜转专 诇诪讬讻祝 拽诪讬讛:



转讚"讛 讗讜转讜. 讜讛专专"讞 讻讛谉 讻讜'. 讜谞"诇 专讗讬讛 诇讚讘专讬讜 诪讛讗讙讚讛 讚讛讘讬讗讜 讛转讜住' 讘讘"诪 (拽讬讚 讘) 讘讗诇讬讛讜 讛谞讘讬讗 讝"诇 砖讛砖讬讘 爪讚讬拽讬诐 讗讬谉 诪讟诪讗讬谉:





讛讙讛讜转 讬注讘"抓

讞谞讬谞讗 讘专 讞诪讗 讬砖讘. 谞"讘 诇讗 拽讗诪专 讬砖讘 诪讬讚. 讜讛讗 讚诇讗 讗诪专 专' 讗驻住 讬砖讘 讘专讗砖 讚讬讚注 专' 讞谞讬谞讗 诪注爪诪讜 讬注砖讛 讝讗转. 讜诇讗 讛讜爪专讱 讗诇讗 诪砖讜诐 专' 讞讬讬讗 讜诇讜讬 讚诇讗 讻讬讬祝 诪专' 讞谞讬谞讗:


砖诐 讛讛讜讗 讻讜讘住 讻讜'. 谞"讘 砖诪讗 讛讬讛 讗讜转讜 拽爪专讗 砖谞讝讻专 讘驻专拽 讗讬谉 讘讬谉 讛诪讜讚专 [诪"讗 讗' 讜讻"讻 讛专砖"讗 讘讞"讗 砖诐] 砖讛讞讝讬专 诇专' 转诇诪讜讚讜 讜讻讬 讞讝讗 诇讬讛 专' 讛讜讛 讗诪专 讗转讛 注砖讬转 讗讜转讬. 讜讬"诇 讘讝讛 拽爪转 诪讛 砖转诪讜讛 诪讗讚 讘讻讗谉 讗讬讱 讗讬讘讚 注爪诪讜 诇讚注转. 砖讛讜讗 诪讗讜转谉 砖讗"诇 讞诇拽 诇注讜讛"讘. 讜讻讗谉 谞砖讻专 砖讬讛讗 诪讝讜诪谉 诇注讜讛"讘 (诪诪讬诇讗 诇"拽 转讬诪讛 讚转讜住'). 讜讬转讻谉 注"驻 讗讜转讛 砖讗诪专讜 讘驻"拽 讚转注谞讬转 [讛:] 注讛"驻 讜砖讗讜诇 讬讜砖讘 讘讙讘注讛 转讞转 讛讗砖诇 讘专诪讛 砖诇驻讬 砖讛驻爪讬专 砖诪讜讗诇 砖诇讗 讬诪讜转 砖讗讜诇 讘讞讬讬讜 砖诇讗 讬讘讟诇讜 诪注砖讛 讬讚讬讜 讘讞讬讬讜. 诇驻讬讻讱 讛讬讛 诪讜讻专讞 砖诪讜讗诇 诇诪讜转 讗讚讝讜讟专 讛讬讬谞讜 讚讻转讬讘 注诇 讻谉 讞爪讘转讬 讘谞讘讬讗讬诐 讻讜'. 讜诪讗讜转讜 讟注诐 注爪诪讜 讛讬讛 专讗讜讬 砖诇讗 讬讞讬讛 讛讛讜讗 拽爪专讗 砖注砖讛 诇专' 讬讜转专 诪诪谞讜. 讻讚讬 砖诇讗 讬讘讟诇讜 诪注砖讛 讬讚讬讜 讘讞讬讬讜. 讻讱 谞"诇 砖诇讗 诇讛谞讬讞 讛讚讘专 诪讘诇讬 诇讘讜砖 讗讬讝讛 讬砖讜讘. 注诐 砖讗讬谞讜 诪住驻讬拽. 讜砖诪讗 诪专讜讘 爪注专讜 讬爪讗 诪讚注转讜 讜谞驻诇 讜诇讗 讛驻讬诇 注爪诪讜 讘讻讜谞讛. 讚讜讙诪讗 诇讚讘专 诪爪讬谞讜 讘专"注 注诇 诪讬转转 专讘讜 专"讗 砖讛讬讛 诪讻讛 讘讘砖专讜 注讚 砖讚诪讜 砖讜转转 [住谞讛讚专讬谉 住"讞 讗' 讜注讬' 转讜住' 砖诐 讜讘讬讘诪讜转] 讜讗注"讙 讚讘注诇诪讗 讛讬讛 讗讬住讜专讗 讚讗讜专讬讬转讗. 讜讙诐 讻注讬谉 诪讬转讛:


转讚"讛 讗讜转讜. 讚讛转诐 诪讬讬专讬 讻讜'. 谞"讘 讗爪"诇 讻谉 讻讬 谞砖讬讗 讛讻诇 讞讬讬讘讬谉 诇讟诪讗 讻讚讗讬转讗 讘驻住讞讬诐 (讚"注 注"讻) 讚诪讬转 谞砖讬讗 [讜注讬' 专讗"砖 讛诇讻讜转 讟讜诪讗讛 住讬' 讘']:


砖诐 讘讟讜诪讗转 讘讬转 讛驻专住. 谞"讘 专"诇 砖专砖讗讬谉 讻讛谞讬诐 诇讬诇讱 讘讘讛"驻 讻讚讬 诇诇讜讜转讜:





讘谉 讬讛讜讬讚注

讚旨职诇指讗 注植讚执讬驻职谞指讗 诪执诪旨止砖讈侄讛 专址讘旨值谞讜旨, 讚旨执讻职转执讬讘: (讚讘专讬诐 诇讚, 讞) "讜址讬旨执讘职讻旨讜旨 讘职谞值讬 讬执砖讉职专指讗值诇 讗侄转 诪止砖讈侄讛 讘旨职注址专职讘止转 诪讜止讗指讘 砖讈职诇止砖讈执讬诐 讬讜止诐". 讜讛讗 讚讛住驻讬讚讜讛讜 讗讞专 讻讱 讬"讘 讞讜讚砖 讝讛 讛讛住驻讚 注砖讜 讛讞讻诪讬诐 诇讘讚诐 讜诇讗 讻诇诇讜转 讛爪讬讘讜专 讜讛讜讗 诇讗 爪讜讛 讗诇讗 注诇 讛爪讬讘讜专.
讜讛专讘 注讬讜谉 讬注拽讘 讝"诇 讚拽讚拽 讚讗诪讗讬 诇讗 拽讗诪专 讙诐 讻谉 诪讗讛专谉 讚讻转讬讘 讘讬讛 讙诐 讻谉 讚讛住驻讬讚讜讛讜 砖诇砖讬诐 讬讜诐? 讜讗讬谉 讝讛 讚拽讚讜拽 讻诇诇, 讚讝讻专 诪砖讛 专讘讬谞讜 注"讛 砖讛讬讛 讙讚讜诇 讬讜转专 讜诇诪讛 爪专讬讱 砖讬讝讻讬专 讙诐 讗转 讗讛专谉?! 讜讘砖注专 讛讙诇讙讜诇讬诐 诪驻讜专砖 讚专讘讬谞讜 讛拽讚讜砖 讛讬讛 诪讘讞讬谞转 诪砖讛 专讘讬谞讜 注"讛 注讬讬谉 砖诐. 讜诇驻讬 讝讛 砖驻讬专 讗诪专 诇讗 注讚讬驻谞讗 诪诪砖讛 专讘讬谞讜 注"讛 讜诇讻谉 讗诪专讜 讘住谞讛讚专讬谉 (住谞讛讚专讬谉 诇讜.) 诪讬诪讜转 诪砖讛 专讘讬谞讜 注"讛 讜注讚 专讘讬 诇讗 诪爪讬谞讜 转讜专讛 讜讙讚讜诇讛 讘诪拽讜诐 讗讞讚.



住指诇执讬拽 诇职讗执讬讙职专指讗 讜职谞指驻址诇 诇职讗址专职注指讗 讜旨诪执讬转. 拽砖讗 诪讬 讛转讬专 诇讜 诇讗讘讚 注爪诪讜 讘讬讚讬诐? 讜讗讬谉 诇转专抓 讻诪讜 砖讻转讘 诪讜专谞讜 讛专讘 讬讜住祝 诪讟专讗谞讬 讝"诇 砖讛讘讬讗讜 讘驻转讞 注讬谞讬诐, 砖讛驻讬诇 注爪诪讜 注诇 砖讞诇诇 砖讘转 讚讛讜讗 讛讬讛 注讜住拽 讘诪诇讗讻讛 注讚 讞爪讬 讛诇讬诇讛 砖砖拽注讛 讞诪讛 讜讗讬住讜专 砖讘转 讘住拽讬诇讛. 讚讙诐 讻谉 讘讝讛 诇讗 讬讙讛讛 诪讝讜专! 讞讚讗 讚砖讜讙讙 讛讜讛 讜注讜讚 讗驻讬诇讜 讗讬住讜专 砖讜讙讙 诇讬讻讗 讻讬讜谉 讚讘讗诪转 诇讗 砖拽注讛 讞诪讛 讜讘讛讬转专 注讘讚 讜诪讛 砖谞爪讟注专讜 讬砖专讗诇 讛讬讬谞讜 诪砖讜诐 讞砖砖讛 讘注诇诪讗 讜诪讬 讛转讬专 诇讜 诇讗讘讚 注爪诪讜 讘讬讚讬诐? 讜讬讚讜注 讚讗讜转讜 讻讜讘住 讛讬讛 讞讻诐 讙讚讜诇 讜讘注诇 转讜专讛 讜讻谞讝讻专 讘讙诪专讗.
讜谞专讗讛 诇讬 讘住"讚 讛讜讗 诇讗 讛驻讬诇 注爪诪讜 诪讙讙 讙讘讜讛 讛专讘讛 讜讙诐 谞讝讛专 讛讬讛 砖讬驻讜诇 注诇 专讙诇讬讜 讘讗讜驻谉 砖诇讗 讬诪讜转 讜专拽 讬讛讬讛 诇讜 砖讘专 专讙诇 诇讻驻专讛 注诇 讝讛 砖诇讗 讛诇讱 注诐 讛诪诇讜讜讬诐 讗转 专讘讬谞讜 讛拽讚讜砖 讗诪谞诐 诪谉 讛砖诪讬诐 住讘讘讜 砖谞驻诇 讗讞讜专谞讬转 讜谞砖讘专讛 诪驻专拽转讜! 讜讟注诐 讝讛 讬讚讜注 诇驻谞讬 讛拽讚讜砖 讘专讜讱 讛讜讗 讜讻讘专 谞讗诪专 注诇 注诇讬 (砖诪讜讗诇 讗' 讚, 讬讞) 讜址讬执旨驻止旨诇 诪值注址诇 讛址讻执旨住值旨讗 讗植讞止专址谞执旨讬转 讜址转执旨砖指旨讈讘值专 诪址驻职专址拽职转旨讜止 讜址讬指旨诪止转, 讜讻谉 拽专讛 诇讜 讘谞驻讬诇转讜 讜谞诪爪讗 讛讜讗 诇讗 谞转讻讜讜谉 诇讛诪讬转 注爪诪讜 讘讬讚讬诐.



"砖讈执诪职注讜止谉 讘旨职谞执讬 讞指讻指诐", 诪址讗讬 拽指讗指诪址专?. 注讬讬谉 诪讛专砖"讗. 讜谞专讗讛 诇讬 讘住"讚 讛讻讬 拽砖讬讗 诇讬讛 讗诐 谞讗诪专 讞讻诐 讚谞拽讬讟 讛讻讗 讛讜讛 注诇 讗讬讝讛 诪讬谞讜讬 讜讻诪讜 砖讗诪专讜 讘住讜祝 讛讜专讬讜转 注诇 专讘讬 诪讗讬专 讞讻诐 诇讗 讛讜讛 诇讬讛 诇讗拽讚讜诪讬 讘专讬砖讗, 讜讛讻讬 讛讜讛 诇讬讛 诇诪讬诪专 讙诪诇讬讗诇 讘谞讬 谞砖讬讗 砖诪注讜谉 讘谞讬 讞讻诐 讚讜讚讗讬 诪讬谞讜讬 讛谞砖讬讗讜转 讛讜讗 讙讚讜诇 诪讻诇 讛诪讬谞讜讬讬诐 讜诇讻谉 诪砖谞讬 讛讻讬 拽讗诪专 讗祝 注诇 驻讬 砖砖诪注讜谉 讘谞讬 讞讻诐 讙诪诇讬讗诇 讘谞讬 谞砖讬讗.
讜讛谞讛 讘讜讚讗讬 诪讛 砖讗诪专 '砖讈执诪职注讜止谉 讘旨职谞执讬 讞指讻指诐' 注砖讛 诇讜 诪讬谉 诪讬谞讜讬 讘讝讛 讚讛讗 拽讗诪专 诪住专 诇讜 住讚专讬 讞讻诪讛 讜爪专讬讱 诇讛讘讬谉 诪讛 讛诪讬谞讜讬 砖诇 讞讻诐, 讚讗诐 谞讗诪专 专讗砖 讬砖讬讘讛 讝讛 讗讬谞讜 讚讛讗 拽讗诪专 专讘讬 '讞植谞执讬谞指讗 讘旨址专 讞指诪指讗 讬值砖讈值讘 讘旨指专止讗砖讈'? 讜谞专讗讛 诇讬 讚讛讬讛 诪谞讛讙诐 诇诪谞讜转 讞讻诐 注诇 讚讬谞讬 讗讬住讜专 讜讛讬转专 砖讬讛讬讛 讛讜讗 讛诪讜专讛 讻诇 讛诇讻讜转 讗讬住讜专 讜讛讬转专 讻诪讜 讚诪诪谞讬诐 讗讘讬转 讚讬谉 诇讚讬谞讬 诪诪讜谞讜转 讜诇讝讛 拽讜专讬谉 讗讜转讜 讘砖诐 '讞指讻指诐' 讘住转诐.



诪址讗讬 拽址砖讈职讬指讗 诇值讬讛旨? 讛指讗 拽职专指讗 拽指讗指诪址专: (讚讘专讬 讛讬诪讬诐 讘' 讻讗, 讙) "讜职讗侄转 讛址诪旨址诪职诇指讻指讛 谞指转址谉 诇执讬讛讜止专指诐 讻旨执讬 讛讜旨讗 讛址讘旨职讻讜止专" 讜讻讜'.. 诪拽砖讬诐 讗诪讗讬 诇讗 讛拽砖讛 诪驻住讜拽 谞讘讬讗讬诐 诪诇讻讬诐 讗' 讚讻转讬讘 (诪诇讻讬诐 讗' 讘, 讻讘) 讜职砖址讈讗植诇执讬 诇讜止 讗侄转 讛址诪职旨诇讜旨讻指讛 讻执旨讬 讛讜旨讗 讗指讞执讬 讛址讙指旨讚讜止诇 诪执诪侄旨谞执旨讬?
讜谞专讗讛 诇讬 讘住"讚 讛转诐 诇讗 讗转注讘讬讚 诪注砖讛 讘讛讻讬 讗诇讗 讗讚专讘讛 讗转注讘讬讚 讘讛驻讱 砖讛诪诇讬讱 讚讜讚 讛诪诇讱 注"讛 讗转 讛拽讟谉 讜讛讻讬 拽讗诪专 讬砖 爪讚 驻转讞讜谉 驻讛 诇砖讗诇讛 讝讜 诪讛 砖讗讬谉 讻谉 讛讻讗 讙讘讬 讬讛讜砖驻讟 注讘讬讚 诪注砖讛 专讘 讘讛讻讬 诪砖诪注 讚讛讻讬 讛诇讻转讗.
讜讗讬谉 诇讛拽砖讜转 讚讛讜讛 诇讬讛 诇诪讬诪专 驻住讜拽 诪谉 讛转讜专讛 (讘专讗砖讬转 诪讟, 讙) 专职讗讜旨讘值谉 讘职旨讻止专执讬 讗址转指旨讛 讻止旨讞执讬 讜职专值讗砖执讈讬转 讗讜止谞执讬 讬侄转侄专 砖职讉讗值转 讜职讬侄转侄专 注指讝 讜转专讙诐 讗谞拽诇讜住 诪驻讬 专讘讬 讗诇讬注讝专 讜专讘讬 讬讛讜砖注 诇指讱职 '讛植讜指讛 讞指讝值讬 诇职诪执住旨址讘 转旨职诇指转指讗 讞讜旨诇指拽执讬谉 讘旨职讻值讬专讜旨转指讗 讻旨职讛只谞职转旨指讗 讜旨诪址诇职讻讜旨转指讗'? 讻讬讜谉 讚诇讗 讗转诪专 讘驻讬专讜砖讗 讗诇讗 诪讚专砖讗 讚讚专砖讬 讗讬谉 注讝 讗诇讗 诪诇讻讜转 讚讻转讬讘 讜职讬执转侄旨谉 注止讝 诇职诪址诇职讻旨讜止 (砖诪讜讗诇 讗' 讘, 讬) 诇讗 拽砖讬讗 诇讬讛 诪讛讗.



爪职专执讬讻指讗 诇指讱职 讜旨诇职诪执讟职诇指注指转指讱职!. 拽砖讗 诪讟诇注转讬讛 诪讗谉 讚讻专 砖诪讗 讛讻讗? 讜讞诇讬诇讛 诇谞讜 诇讞砖讜讘 砖谞转讻讜讜谉 诇讘讝讜转讜!
讜谞专讗讛 诇讬 讘住"讚 讚讗诪专讜 讘讙诪专讗 (诪讙讬诇讛 讻讘:) 诇注讜诇诐 讗诇 讬讟讬讞 讗讚诐 讚讘专讬诐 讻诇驻讬 诪注诇讛 砖讛专讬 讗讚诐 讙讚讜诇 讛讟讬讞 讚讘专讬诐 讜讗讬讟诇注! 讜诪谞讜? 诇讜讬! 讚讛讬讛 注爪讬专转 讙砖诪讬诐 讜讙讝专讜 转注谞讬转 讜诇讗 讬专讚讜 讙砖诪讬诐 注讚 砖讬专讚 专讘讬 诇讜讬 讜讗诪专 专讘讜谞讜 砖诇 注讜诇诐 讬砖讘转 讘诪专讜诐 讜讗讬谉 讗转讛 诪砖讙讬讞 讘讘谞讬讱? 讜讬专讚讜 讙砖诪讬诐! 讜讗诪专讜 讘讙诪专讗 讘注讘讜专 讛讟讞转 讚讘专讬诐 讗诇讜 谞注砖讛 诇讜 住讬讘讛 讚讗讞讜讬 拽讬讚讛 拽诪讬讛 讚专讘讬 讜讗讟诇注. 讜讬讚讜注 讚讗诪专讜 专讝"诇 (诪砖谞讛 讗讘讜转 讚, 讬讘) 诪讜专讗 专讘讱 讻诪讜专讗 砖诪讬诐.
讜诇讻谉 讗讞专 砖转诪讛 诇讜讬 注诇 专讘讬 讚讛讗 诇讗 讗爪讟专讬讱 诇诪讬诪专 讻讬讜谉 讚拽专讗 讻转讬讘 讚谞专讗讛 砖转诪讛 注诇讬讜 讚讗砖转诪讬讟 诪讬谞讬讛 驻住讜拽 诪诇讗, 诇讻讱 讞砖讘 讝讛 诇讛讟讞转 讚讘专讬诐 讜爪专讬讱 诇讜讬 诇讘拽砖 诪讞讬诇讛 注诇 讝讛 讜专诪讝 诇讜 讝讛 讘讗讜诪专讜 '爪职专执讬讻指讗 诇指讱职 讜旨诇职诪执讟职诇指注指转指讱职' 专诪讝 诇讜 讻诪讜 砖谞转讞讬讬讘转 讚讗讟诇注转 讘注讘讜专 讛讟讞转 讚讘专讬诐 讻谉 专讗讜讬 砖转注谞砖 讙诐 注诇 讝讗转 讛驻注诐 讚讙诐 讝讛 谞讞砖讘 诇讛讟讞转 讚讘专讬诐.



讜职诇指讗 讛植讜指讛 诇值讬讛旨 诇职诇值讜执讬 讗执讬谞执讬砖讈 诇职诪值讬转址讘 讙旨址讘旨值讬讛旨. 拽砖讗 讗诪讗讬 诇讗 讬转讬讘 诇驻谞讬诐 注诐 专讘讬 讞谞讬谞讗 讻诪讜 砖讛讬讛 讬讜砖讘 讘讞讜抓 注诪讜? 讜谞专讗讛 诇讬 讚诪谞讛讙诐 讛讬讛 讛讬讜砖讘 讘驻谞讬诐 诪讜讻专讞 砖讬讛讬讛 讻驻讜祝 诇专讗砖 讬砖讬讘讛 讘讻诇 诪讬诇讬 讗讱 讛讬讜砖讘讬诐 讘讞讜抓 讗讬谉 讻驻讜驻讬诐 诇讙讚讜诇 讜讗讬谉 砖诐 住讚专 诪注诇讜转.
讜注讜讚 谞专讗讛 诇讬 讚诇注讜诇诐 专讘讬 诇讜讬 讛讬讛 诪拽讘诇 诇讛讬讜转 讻驻讜祝 诇专讘讬 讞谞讬谞讗 诇讬砖讘 讗爪诇讜 讘驻谞讬诐 讗讱 讻讬讜谉 讚诇讗 讛讬讛 讻驻讜祝 诇专讘讬 讗驻住 讚拽讚讬诐 讜讛讜讻专讞 诇讘专讜讞 讘讞讜抓 讛谞讛 讘注转讛 讗诐 讬讻谞住 讘驻谞讬诐 讜讬砖讘 讻驻讜祝 诇专讘讬 讞谞讬谞讗 讬爪讗 诪讝讛 讝讬诇讜转讗 诇专讘 讗驻住 诇诪驻专注 讚讬讗诪专讜 讘讜讚讗讬 诇讗 讛讬讛 讞砖讜讘 诪拽讜讚诐 讗爪诇 专讘讬 诇讜讬!



讜职讛指讗指诪址专 专址讘旨执讬 讞执讬旨指讗: 讗植谞执讬 专指讗执讬转执讬 拽执讘职专讜止 砖讈侄诇 专址讘旨执讬, 讜职讛讜止专址讚职转旨执讬 注指诇指讬讜 讚旨职诪指注讜止转?. 谞专讗讛 讚讛讜讛 诪爪讬 诇转专抓 砖专讘讬 讞爪讘 拽讘专 诇注爪诪讜 讘注讜讚讜 讘讞讬讬诐 讻讗砖专 谞讜讛讙讬诐 讙诐 注转讛 讻诪讛 讘谞讬 讗讚诐 诇注砖讜转 讻谉. 讜讻谉 谞专讗讛 拽爪转 诪讚讘专讬 讛讘专讬讬转讗 讚转谞讬讗 专讘讬 诪讜讟诇 讘爪驻讜专讬 讜诪拽讜诐 诪讜讻谉 诇讜 讘讘讬转 砖注专讬诐 讜讝讛 讛拽讘专 专讗讛讜 专讘讬 讞讬讬讗 讜讘讻讛 注诇讬讜 诪驻谞讬 砖注转讬讚 专讘讬 诇讛拽讘专 讘讜. 讗讱 转讬专抓 诇讜 '讗执讬驻旨讜旨讱职' 诪砖讜诐 讚讗讬讻讗 诇讛拽砖讜转 讞讜抓 诪讝讛 讜诪讜讻专讞 诇转专抓 砖诐 讗讬驻讜讱.



驻旨指谞指讬讜 诇职诪址注职诇指讛 住执讬诪指谉 讬指驻侄讛 诇讜止. 谞专讗讛 诇讬 讘住"讚 讛讟注诐 砖讝讛 诪讜讻讞 讚讞讜诪专讜 讝讱 讜谞驻砖讛 拽讚讜砖讛 讘讬讜转专 砖讗讬谉 诇讛诐 转讗讜讛 讘注讜诇诐 讛讝讛 讜讝讛讜 讛讟注诐 驻旨指谞指讬讜 诇职诪址注职诇指讛 住执讬诪指谉 讬指驻侄讛 诇讜止 砖讛讜讗 诪住转讻诇 讘砖专砖讜 讗砖专 讘砖诪讬诐 讜讗讬谞讜 诪住转讻诇 讘讗专抓 讛讞诪专讬转 砖讛讬讗 诇诪讟讛.
讜注讜讚 讬讜讘谉 驻旨指谞指讬讜 诇职诪址注职诇指讛 诪讝诇讬讛 讞讝讬 砖诇讗 讬讞讝讜专 诇注讜诇诐 讛讝讛 讘讙诇讙讜诇 讜旨驻旨指谞指讬讜 诇职诪址讟旨指讛 诪讜专讛 诇讛驻讱 讜旨驻旨指谞指讬讜 讻旨职诇址驻旨值讬 讛址讻旨止转侄诇 诪讜专讛 砖讗讬谉 讛注讜诇诐 诪转驻注诇讬诐 诇讛讘讬讟 讘诪讬转转讜 诇讞讝讜专 讘转砖讜讘讛 讜旨驻旨指谞指讬讜 讻旨职诇址驻旨值讬 讛指注指诐 诪讜专讛 砖诪转驻注诇讬诐 诪住讬讘转讜 诇讞讝讜专 讘转砖讜讘讛 讜旨驻旨指谞指讬讜 爪职讛只讘旨执讬谉 诪讜专讛 砖谞讙诇讛 诇注讬谞讬讜 谞驻砖讜转 爪讚讬拽讬诐 砖讘讗讜 讘注讘讜专讜 诇诇讜讜转讜 讜诇拽讘诇 驻谞讬讜 讜讞讜诇讬 诪注讬诐 诪讜专讛 砖诇讗 讬砖讗专 驻住讜诇转 转讜讱 讻专讬住讜 讘拽讘专 讜讝讛 谞讞 诇讜.



讚旨职讻执讬 讛植讜讜旨 诪执谞职爪值讬 专址讘旨执讬 讞植谞执讬谞指讗 讜职专址讘旨执讬 讞执讬旨指讗 讜讻讜'.. 讘讜讚讗讬 诇讗 讛讬讛 讘讬谞讬讛诐 诪讞诇讜拽转 讜诪专讬讘讛 讞讬爪讜谞讬转 讞住 讜砖诇讜诐! 讗诇讗 诪专讬讘讬诐 诇砖诐 砖诪讬诐 讜讙诐 讚讘专讬诐 讗诇讜 砖讬爪讗讜 诪驻讬讛诐 讛诐 诇砖诐 砖诪讬诐 讜诇讗 讘讚专讱 讙讗讜讛 讞住 讜砖诇讜诐!
讜讛注谞讬谉 讛讜讗 讚讗驻砖专 讛讬讛 驻诇讜讙转讗 讘讬谞讬讛诐 讘讛讻讬 讚专讘讬 讞谞讬谞讗 讘专 讞诪讗 住讜讘专 讗祝 注诇 讙讘 讚讞讬讬讘 讗讚诐 诇注住讜拽 讘讙诪讬诇讜转 讞住讚讬诐 注诐 讻诇 讝讛 讗诐 讬砖 诇讗讚诐 砖讻诇 诪讞讜讚讚 讜讞讻诪讛 讙讚讜诇讛 砖讬讜讻诇 诇诇诪讜讚 转讜专讛 讜诇驻诇驻诇 讘讛 讬注住讜拽 讘转讜专讛 讬诪讬诐 讜诇讬诇讜转 讜讙诪讬诇讜转 讞住讚讬诐 转转拽讬讬诐 注诇 讬讚讬 讗讞专讬诐 讜专讘讬 讞讬讬讗 住讘讬专讗 诇讬讛 诇注讜诇诐 讗讞讜讝 讘讝讛 讜职讙址诐 诪执讝侄旨讛 讗址诇 转址旨谞址旨讞 讗侄转 讬指讚侄讱指 (拽讛诇转 讝, 讬讞) 砖讬注住讜拽 讘转讜专讛 讜讙诪讬诇讜转 讞住讚讬诐.
讜讻讬 讛讜讜 诪谞爪讜 转专讜讜讬讬讛讜 讘住讘专讜转 讗诇讜 讛讬讛 讻诇 讗讞讚 谞讜转谉 讟注诐 诇住讘专转讜 讜讛讬讬谞讜 专讘讬 讞谞讬谞讗 讘专 讞诪讗 讗讜诪专 讘讗 讜专讗讛 讻诪讛 讙讚讜诇 讻讞 讛诇讬诪讜讚 讗爪诇 讗讚诐 砖讛讜讗 讞专讬祝 讜砖讻诇讜 专讘 讜注爪讜诐 讚讛讗 讗驻讬诇讜 讗诐 转砖转讻讞 转讜专讛 诪讛讚专谞讗 诇讛 诪驻诇驻讜诇讬 讜诇讛讻讬 谞讻讜谞讛 讛讬讗 住讘专转讬 讚住讘讬专讗 诇讬讛 讟讜讘 诇讛转诪讬讚 讘转讜专讛 讬诪讬诐 讜诇讬诇讜转 讻讚讬 砖讬转讞讻诐 讜讬讚注 诇驻诇驻诇 讘讛 讜讛讙诪讬诇讜转 讞住讚讬诐 转转拽讬讬诐 注诇 讬讚讬 讗讞专讬诐.
讜专讘讬 讞讬讬讗 诪砖讬讘 诇讜 讚讘专讬 讟注诐 诇讛驻讱 讻讚讬 诇讞讝拽 住讘专转讜 砖讗讬谉 专讗讜讬 诇注讝讜讘 讙诪讬诇讜转 讞住讚讬诐 诇讙诪专讬 讬注谉 讻讬 讗驻砖专 诇诪诇讗转 讛讞住专讜谉 注诇 讬讚讬 讙诪讬诇讜转 讞住讚讬诐 讜诇讗 注讜讚 讗诇讗 注诇 讬讚讬 讙诪讬诇讜转 讞住讚讬诐 注讘讬讚谞讗 讛诪爪讗讛 砖诇讗 转砖转讻讞 转讜专讛 诪讬砖专讗诇 讚讻讱 讜讻讱 注讘讬讚谞讗 砖讛讜讗 注谞讬谉 讙诪讬诇讜转 讞住讚讬诐 讜讗讝 诪诪讬诇讗 讘讝讛 注讜诇讛 讘讬讚讬谞讜 讚讘专 讟讜讘 砖诇讗 转砖转讻讞 转讜专讛.



讚旨职讗址讬职转旨执讬谞指讗 讻旨执讬转旨职谞指讗 讜讻讜'.. 讗讬谉 讛讻讜谞讛 砖讛讜讗 爪专讬讱 诇注砖讜转 讗诇讜 讛诪诇讗讻讜转 讻讜诇诐 讗诇讗 讻讜谞转讜 诇讜诪专 讗驻讬诇讜 讗诐 讬讝讚诪谉 诪拽讜诐 砖讗讬谉 讘讜 注讜专讜转 讜讙诐 讗讬谉 讘讜 爪讘讗讬诐 诇砖讞讟诐 讻讚讬 诇讻转讜讘 注诇 注讜专诐 注诐 讻诇 讝讛 讗谞讬 讗讜讻诇 诇注砖讜转 讛诪爪讗讛 诇讛讻讬谉 注讜专讜转 讻讚讬 诇讻转讜讘 注诇讬讛诐 讗讘诇 诇注讜诇诐 诇讗 讬爪讟专讱 诇讝讛 讻讬讜谉 讚砖讻讬讞 注讜专讜转 讜专拽 爪专讬讱 诇讻转讜讘 注诇讬讛诐 讛诪讙讬诇讛 讻讚讬 砖讬诇诪讚讜 讘讛.



讻旨址诪旨指讛 讙职讚讜止诇执讬诐 诪址注植砖讉值讬 讞执讬旨指讗. 谞专讗讛 诇讬 讘住"讚 讻讜谞转讜 注诇 驻讬 诪讛 砖讗诪专讜 讘讙诪专讗 讚住讜讻讛 (住讜讻讛 讻.) 讗专讬砖 诇拽讬砖 '讛专讬谞讬 讻驻专转 专讘讬 讞讬讬讗 讜讘谞讬讜' 砖讘转讞诇讛 讻砖谞砖转讻讞讛 转讜专讛 诪讬砖专讗诇 注诇讛 注讝专讗 诪讘讘诇 讜讬住讚讛 讞讝专讛 讜谞砖转讻讞讛 注诇讛 讛诇诇 讛讘讘诇讬 讜讬住讚讛 讞讝专讛 讜谞砖转讻讞讛 注诇讜 专讘讬 讞讬讬讗 讜讘谞讬讜 讜讬住讚讜讛 注讬讬谉 砖诐. 讜讗驻砖专 诇讛讻讬 拽讗诪专 讙讚讜诇讬诐 诪注砖讛 讞讬讬讗 讟驻讬 诪注讝专讗 讜讛诇诇 讚讛转诐 诇讗 谞砖转讻讞讛 讻砖讬注讜专 砖谞砖转讻讞讛 讘讝诪谉 专讘讬 讞讬讬讗.
讜讚注 讚注谞讬谉 讝讛 讚谞砖转讻讞讛 拽讗讬 注诇 讻驻专讬诐 拽讟谞讬诐 砖讘讗专抓 讬砖专讗诇.



专址讘旨执讬, 专址讘旨执讬, 诪讜止专执讬, 诪讜止专执讬. 谞专讗讛 诇讬 专讘讬 讘讙专住讛 讜专讘讬 讘注讬讜谉 讜住讘专讛 诪专讬 讘讬专讗转 讛专讜诪诪讜转 讜诪专讬 讘讗讛讘转 讛专讜诪诪讜转 讻讬 砖诇讬诪讜转 讛注讘讜讚讛 讛讜讗 讘砖转讬诐 砖讛诐 讚讞讬诇讜 讜专讞讬诪讜.





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讻砖讛讬讛 专讜讗讛 转"讞. 讘讬诇拽讜讟 诪诇讻讬诐 讘' 讗' 住讬' 专讻"讚 讗讬转' 转谞讗 讚讘讬 讗诇讬讛讜 诪"诪 讝讻讛 讗诇讬讛讜 讝"诇 砖讛讞讬讛 讗转 讛诪转 诇驻讬 砖注砖讛 讜讻讜' 讜讻砖讛讬讛 专讜讗讛 讘"讗 爪讚讬拽讬诐 讛讬讛 诪讙驻驻谉 讜诪讞讘拽谉 讜诪谞砖拽谉:





讞讬讚讜砖讬 讞转"住

讚诇讗 注讚讬驻谞讗 诪诪砖讛 专讘谞讜 注"讛. 讚讛讜讛 住讚"讗 讚专讘讬 砖诇讗 讛谞讬讞 讗讞专讬讜 砖讬转谞讞诪讜 讗谞砖讬 讚讜专讜 讘讜 讻诪讜 砖讛谞讬讞 诪砖专注"讛 讬讘"谞 讜讝拽讬谞讬诐. 讜注"讻 专讗讜讬 砖讬住驻讬讚讜 注诇 专讘讬 讬讜转专. 注"讻 讗诪专 讗驻"讛 讗讬谉 讻讘讜讚讜 砖诇 诪专注"讛 讘讻讱. 讜讛谞讛 讗驻"讛 讘转讜讱 讬讘"讞 住驻讚讬 讘讬诪诪讗 讜讙专住讬 讘诇讬诇讬讗 讗讜 讘讛讬驻讱. 注"讚 讚讗诪专讬' 驻' 讻讬爪讚 诪讘专讻讬谉 讘转诇诪讬讚讬 讚专讘 谞讞 谞驻砖讬' 讚专讘 讜讘专讻转 诪讝讜谞讗 诇讗 讙诪专谞讗 讜拽专注讜 拽专注 讗讞专讬谞讬 讜讛"谞 讻讚讙专住讬 讘讬诪诪讗 讜讛讻讬专讜 讞住专讜谉 专讘讬 讛住驻讬讚讜 讘诇讬诇讛 砖诇讗讞专讬讜 讜讻谉 讘讛讬驻讱:


讞谞讬谞讗 讘专 讞诪讗 讬砖讘 讘专讗砖. 讬专讗讛 讚专讘讬 砖讛讬' 转讜专讛 讜讙讚讜诇讛 讘诪拽讜诐 讗' 注"讻 诇讗 讛讬' 讘讬诪讬讜 讙讚讜诇 诪诪谞讜 讘转讜专讛 讜讛讬讛 讛讜讗 谞砖讬讗 讜讙诐 专讗砖 讬砖讬讘讛 讜诇讗讞专 诪讜转讜 诇讗 讛讬讛 讗' 诪讘谞讬讜 专讗讜讬 诇专讗砖 讬砖讬讘讛 讻"讗 诇谞砖讬讗讜转 砖讛讜讗 诇讛诐 讘讬专讜砖讛. 注"讻 谞转谞讜 诇专' 讞谞讬谞讗 讘专 讞诪讗. 讜诪砖诪注转讬谉 讬专讗讛 讚讗注"讙 讚讛讬' 专' 讞谞讬谞讗 诪驻讜诇驻诇 讟驻讬 诪"诪 讛讗 专讗讜讬 诇讛讜砖讬讘 专' 讞讬讬讗 讘专讗砖 诪驻谞讬 讬转专 爪讚拽转讜 诇讜诇讗 讚讗诪专 专讘讬 诇讗 讗讬驻讙专讬'. 讜讗讜诇讬 讛讬' 讙诐 诇讜讬 专讗讜讬 诇讛转诪谞讜转. 讗诇讗 讚讗讬谞讛讜 讛讜讬 拽砖讬砖讜 诪讬谞讬' 讘砖谞讬' 讻诪讜 专' 讗驻住 砖讛讬讛 拽砖讬砖 诪专' 讞谞讬谞讗 讘' 砖谞讬诐 讜诪讞爪讛. 讜讗"谞 诪砖讜诐 砖讛讟讬讞 讚讘专讬' 讻诇驻讬 诪注诇讛 讜讗讬讟诇注 注"讻 讛讜讛 专' 讞谞讬谞讗 讙讚讜诇 讘诪注砖"讟 讜讗驻"讛 诪砖讜"讛 讗诪专 诇讜讬 爪专讬讻讗 诇诪讬诪专 讚专"讙 讬讛讬讛 谞砖讬讗 砖讛专讬 讙讚讜诇 讘砖谞讬诐 讻讚讬 砖讬讛讬讛 讝讛 讻住讜转 注讬谞讬诐 诇注爪诪讜 砖诇讗 谞转诪谞讛 讛讜讗 诇专讗砖 讬砖讬讘讛 诪驻谞讬 讚讗讬谞讛讜 拽砖讬砖讜 诪讬谞讬'. 讜讗"诇 专砖讘"专 爪专讬讻讗 诇讱 讜诇诪讟诇注讬转讱 讚讬讬拽讗 讚专"讙 谞转诪谞讛 谞砖讬讗 诪砖讜诐 讚诪诪诇讗 诪拽讜诐 讗讘讜转讬讜 讘讬专讗讛. 诇讗驻讜拽讬 讗转讛 讚讗讬讟诇注 讻谞"诇:


讛讛讜讗 讻讜讘住 讜讻讜' 讗讜诇讬 讛讬' 讝讛 讗讜转讜 讚砖讚讗 注诇讬讜 专讘讬 讚诪讬 讻诇讬诇讗 讘讘"讘 驻"拽 讞' 注"讗 讜注专拽 讜驻拽注 讻诇讬诇讗 注"砖:


讝专讜拽 诪专讛 讘转诇诪讬讚讬诐. 讬专讗讛 诪谉 讛注谞讬谉 砖讛讬讛 专讘谞讜 讛拽讚讜砖 讘转讻诇讬转 讛注谞讬讜讜转 讜讗讜诪专 讘诇讘讜 砖讛讜讗 驻讞讜转 诪讻诇 讛注讜诪讚讬诐 诇驻谞讬讜 讜讗讬谞谞讜 专讗讜讬 诇讛砖转专专. 讗诇讗 讛' 讗诪专 诇讜 注诇讛 讜诪讛 诇注砖讜转. 诇注讜诪转 讝讛 讛讬' 诪转讙讗讛 诇驻讬 讚注转讜 诇讝专讜拽 诪专讛 讜诇谞讛讜讙 谞砖讬讗讜转讜 讘专诪讬诐 注诇 讻专讞讜 砖诇讗 诪专爪讜谞讜 讗诇讗 讻讬 讻讱 诪爪讜转讜. 讜讝讛 诪注谞讬谉 注谞讜讜转谞讜转讜 砖诇 诪专注"讛 讜诪讚讛 讝讜 讗"讗 诇诇诪讜讚 诪谉 讛拽讘"讛 讜诪讚专讻讬讜 讻讬 诇讗 讬爪讚拽 讚专讱 讝讛 讘讛拽讘"讛. 讜转谞谉 诪砖诪转 专讘讬 讘讟诇讛 注谞讜讜讛. 讗诪谞诐 讗讬讻讗 诪讚讛 讗讞专转 砖讛讜讗 讬讜讚注 讘注爪诪讜 砖讛讜讗 讙讚讜诇 讜诪讛讜诇诇 诪讗讜讚 讜诪"诪 诪转谞讛讙 讘谞讞转 注诐 讻诇 讗讚诐 讜讗讬谞讜 诪砖转专专 讜诪转讙讗讛. 讜讝讛 讻注讬谉 讚专讻讬讜 砖诇 讛拽讘"讛 砖讘诪拽讜诐 讙讚讜诇转讜 注谞讜讜转谞讜转讜. 讜诇讝讛 讗诪专 专"谞 诇转谞讗 诇讗 转讬转谞讬 注谞讜讜讛 讚讗讬讻讗 讗谞讗. 讜诇拽讜砖讟讗 讚诪诇转讗 讗讬谉 讛注谞讬谞讬诐 讚讜诪讬诐 讜讛讘谉 讝讛:





驻谞讬 讬讛讜砖注

讜讛讜砖讬讘讜 讬砖讬讘讛 诇讗讞专 砖诇砖讬诐 讬讜诐 讚诇讗 注讚讬驻谞讗 诪诪砖讛 专讘讬谞讜 讻讜' 讬砖 诇讚拽讚拽 诪讛 讛讜爪专讱 专讘讬 诇爪讜讜转 注诇 讻讻讛 谞讬讞讝讬 讛讬讻讬 谞讛讜讙 讘谞砖讬讗讬诐 砖注诪讚讜 拽讜讚诐 专讘讬 讚讜讚讗讬 诇讗 谞讛讙讜 讘讛诐 谞诪讬 讗讘讬诇讜转 讬讜转专 诪砖诇砖讬诐 讬讜诐 诪讛"讟 讙讜驻讗 讚诇讗 注讚讬驻讜 诪诪砖讛 专讘讬谞讜 讜注讜讚 讗诪讗讬 诇讗 诪讬讬转讬 诪拽专讗 讚讗讛专谉 讚讻转讬讘 讘讬讛 谞诪讬 讜讬讘讻讜 讗讜转讜 砖诇砖讬诐 讬讜诐 讜谞诇注"讚 诪砖讜诐 讚讗讬转讗 讘驻' 讛谞讬讝拽讬谉 诪讬诪讜转 诪砖讛 注讚 专讘讬 诇讗 诪爪讬谞讜 转讜专讛 讜讙讚讜诇讛 讘诪拽讜诐 讗' 讜讘砖讘讬诇 讝讛 专爪讜 诇诪讬注讘讚 讘讬讛 诪讬诇转讗 讬转讬专转讗 诇讛住驻讬讚讜 讬讜转专 讜讗讬 诪砖讜诐 讚诪砖讛 讙讜驻讗 谞诪讬 诇讗 讗砖讻讞谉 讘讬讛 讬讜转专 诪砖诇砖讬诐 讬讜诐 讗驻砖专 讚诪砖讜诐 讛讗 诇讗 讗讬专讬讗 讚讛转诐 诪砖讜诐 砖讻讬谞讛 讚诪讬讚 诇讗讞专 砖诇砖讬诐 谞转讬讬讞讚 讛讚讬讘讜专 诇讬讛讜砖注 讻讚讻转讬讘 讘讛讚讬讗 讜讗讬谉 讛砖讻讬谞讛 砖讜专讛 诪转讜讱 注爪讘讜转 讗讘诇 诇注讜诇诐 讚讗讬 诇讗讜 讛讗讬 讟注诪讗 砖讬讬讱 诇诪讬注讘讚 诇讬讛 谞诪讬 诪诇转讗 讬转讬专转讗 讻讬讜谉 砖讛讬讛 转讜专讛 讜讙讚讜诇讛 讘诪拽讜诐 讗' 诪砖"讛 讛讜爪专讱 专讘讬 诇爪讜讜转 讚讗驻"讛 讗讬谉 专砖讗讬谉 诇讛住驻讬讚讜 讬讜转专 讜讬诇讬祝 诇讛 诪拽专讗 讬转讬专讗 讚讻转讬讘 讘诪砖讛 讜讬讘讻讜 讗讜转讜 砖诇砖讬诐 讬讜诐 讜讘诇讗"讛 讛讜讬 讬讚注讬谞谉 诇讛 诪拽专讗 讚讻转讬讘 讘讗讛专谉 讗注"讻 讚注讬拽专 拽专讗 诇讗讬住讜专讗 讚讗讬谉 专砖讗讬 诇讛住驻讬讚讜 讬讜转专 诪砖诇砖讬诐 讬讜诐 讻讚讗讬转讗 讘讙诪专讗 讚诪讜注讚 拽讟谉 诪讻讗谉 讜讗讬诇讱 讗诪专 讛拽讘"讛 讗诇 转讛讬讜 专讞诪谞讬诐 讬讜转专 诪诪谞讬 讜讗讬转讗 谞诪讬 讘诪讚专砖 讚讬讛讜砖注 讛讬讛 专讜爪讛 诇讛转讗讘诇 讬讜转专 讜讗诪专 诇讜 讛拽讘"讛 注讚 诪转讬 讗转讛 诪转讗讘诇 讜讛讜诇讱 讻谉 谞"诇 讜讚讜"拽:


砖诐 诪讗讬 拽砖讬讗 诇讬讛 讛讗 拽专讗 拽讗诪专 讜讗转 讛诪诪诇讻讛 谞转谉 诇讬讛讜专诐 讻讬 讛讜讗 讛讘讻讜专. 讛讗 讚诪拽砖讛 讛讻讗 讘驻砖讬讟讜转 讗注"讙 讚讜讚讗讬 注讬拽专 诪讬诇转讗 讚专' 砖诪注讜谉 讘专 专讘讬 讚讗诪专 爪专讬讻讗 诇讱 讻讜' 讛讬讬谞讜 诪砖讜诐 砖讛讬讛 讙讚讜诇 诪讗讞讬讜 讘转讜专讛 讜讛讗 诪讬诇转讗 诇讗 讗砖讻讞谉 讘讬讛讜专诐 诪"诪 诪砖诪注 诇讛诪拽砖讛 讚注"讻 讘讬讛讜专诐 谞诪讬 讛讻讬 讛讜讛 诪讚讗讬爪讟专讬讱 诇诪讬讛讘 讟注诪讗 讻讬 讛讜讗 讛讘讻讜专 讗诇诪讗 讚讗讬 诇讗讜 砖讛讬讛 讘讻讜专 讛讜讬 诪讜拽讬 诇讝讜讟专讗 诪拽诪讬 拽砖讬砖讗 讻讬讜谉 砖讗讞讬讜 砖诇 讬讛讜专诐 讛讬讛 讙讚讜诇 诪诪谞讜 讜讗讛讗 诪砖谞讬 砖驻讬专 讚谞讛讬 讚讗讞讬讜 砖诇 讬讛讜专诐 讛讬讛 讙讚讜诇 诪诪谞讜 讜讗驻讬诇讜 讛讻讬 讻讬讜谉 讚诪诪诇讗 诪拽讜诐 讗讘讜转讬讜 诪诪砖 讛讜讬 转讜 诇讗 拽驻讚讬谞谉 讘诪讛 砖讗讞讬讜 讙讚讜诇 诪诪谞讜 诪砖讗"讻 讘专"砖 讘专 专讘讬 砖诇讗 讛讬讛 诪诪诇讗 诪拽讜诪讜 诪诪砖 讗"讻 住"讚 讚讗讝诇讬谞谉 讘转专 讞讻诪讛 诪讬 砖讛讜讗 讙讚讜诇 讻谉 谞"诇 诇讻讗讜专讛 讜讛讻讬 诪砖诪注 讘住讜讙讬讗 讘驻"拽 讚讻专讬转讜转 讗诇讗 讚诪诇' 专砖"讬 讝"诇 讘讚"讛 讛讛讜讗 诪诪诇讗 诪拽讜诐 讗讘讜转讬讜 诇讗 诪砖诪注 讻谉 讚诪驻专砖 讘讬讛讜专诐 砖讗讬谉 讘讗讞讬讜 讙讚讜诇 诪诪谞讜 讜诇驻"讝 爪专讬讱 诇驻专砖 讘注谞讬谉 讗讞专 讚讛诪拽砖讛 讛讜讬 住讜讘专 讚讜讚讗讬 讗讞讬讜 砖诇 讬讛讜专诐 讙讚讜诇 诪诪谞讜 讻讬讜谉 讚讗砖讻讞谉 讚讬讛讜专诐 专砖注 讛讜讬 讜诪砖谞讬 讛砖"住 讚讘讛讗讬 砖注转讗 诪讬讛讗 诪诪诇讗 诪拽讜诐 讗讘讜转讬讜 讛讜讬 讜讻诪"砖 诪讛专砖"讗 讝"诇 讘讞"讗 讜讻谉 诪讘讜讗专 诇讛讚讬讗 讘转讜住' 讬砖谞讬诐 讘驻"拽 讚讻专讬转讜转 讗诇讗 讚讗讻转讬 拽砖讛 诇讛讗讬 驻讬专讜砖讗 讗"讻 讻讬 讛讜讗 讛讘讻讜专 诇诪讛 诇讬 诇讻讱 谞"诇 诇驻专砖 讘讻讜讜谞转 专砖"讬 讝"诇 讗讬驻讻讗 讚诪讛 砖讻转讘 砖讗讬谉 讘讗讞讬讜 砖诇 讬讛讜专诐 讙讚讜诇 诪诪谞讜 讛讬讬谞讜 讘讞讻诪讛 讜讘讛讗 讛讜讬 诪诪诇讗 诪拽讜诐 讗讘讜转讬讜 讗讘诇 讘讬专讗转 讞讟讗 讛讬讛 讗讞讬讜 讙讚讜诇 诪诪谞讜 讚讗砖讻讞谉 讘讬讛讜专诐 讚专砖注 讛讜讬 讜讗驻"讛 谞转谉 诇讜 讛诪诇讜讻讛 讻讬讜谉 砖讛讜讗 讘讻讜专 住讙讬 诇讬讛 讘讞讚讗 诪讬诇转讗 砖讬讛讗 讙讚讜诇 诪讗讞讬讜 讗讜 讘转讜专讛 讗讜 讘讞讻诪讛 讜讻讚诪住拽讬谞谉 谞诪讬 讘专"讙 讙讜驻讗 讚讘诪讛 砖诪诪诇讗 诪拽讜诐 讗讘讜转讬讜 讘讬专讗讛 住讙讬 讻讬讜谉 砖讛讜讗 讘讻讜专 讗注"讙 讚专"砖 讗讞讬讜 讙讚讜诇 诪诪谞讜 讘讞讻诪讛 讜讛"讛 谞诪讬 讗讬驻讻讗 讛讬讻讗 砖诪诪诇讗 诪拽讜诐 讗讘讜转讬讜 讘讞讻诪讛 住讙讬 讻讚讗砖讻讞谉 讘讬讛讜专诐 讻谉 谞专讗讛 诇讬 谞讻讜谉 讜讚讜"拽 讜注讬讬谉 讘住诪讜讱:


砖诐 讜讛讗 讛讜讬 专' 讞讬讬讗. 讗注"讙 讚讘住诪讜讱 诪砖诪注 讚专' 讞谞讬谞讗 讛讬讛 讘注诇 驻讬诇驻讜诇 讬讜转专 诪专' 讞讬讬讗 讜拽讬"诇 讘讬砖讬讘讛 讛诇讱 讗讞专 讛讞讻诪讛 诪"诪 讗驻砖专 讚驻砖讬讟讗 诇转诇诪讜讚讗 讚专' 讞讬讬讗 讛讜讬 住讬谞讬 讟驻讬 讚住讬谞讬 讛讬讬谞讜 诪讬 砖讛讜讗 讘拽讬 讘讘专讬讬转讜转 讜专"讞 住讬讚专 讛讘专讬讬转讜转 讜讘讛讜专讬讜转 砖诇讞讜 诪转诐 讛讻诇 爪专讬讻讬谉 诇诪专讬 讞讬讟讬 讜住讬谞讬 注讚讬祝 讜讻"砖 讛讻讗 讚专' 讞讬讬讗 讛讬讛 讙讚讜诇 讘诪注砖讬诐 诪讛讗讬 讙讜驻讗 讚诪谞爪讬 讘讛讚讬 专' 讞谞讬谞讗 讜讘驻' 讛驻讜注诇讬诐 拽讗诪专 专讘讬 讙讜驻讗 讙讚讜诇讬诐 诪注砖讛 讞讬讬讗 讜讗诪专 诇讬讛 专"砖 讘专讬讛 讗驻讬诇讜 诪诪专 讗"诇 讗讬谉 讜讗诪专讬' 谞诪讬 讛转诐 砖讛专讗讜 诇专' 讝讬专讗 讘讞诇讜诐 讚专' 讞谞讬谞讗 转拽讜注 讗爪诇 专' 讞讬讬讗 讗诇诪讗 讚专"讞 讙讚讜诇 诪专' 讞谞讬谞讗 讜诪砖"讛 诪拽砖讛 讛讻讗 讘驻砖讬讟讜转 讻谉 谞专讗讛 诇讬:


转讜住驻讜转 讘讚"讛 讗讜转讜 讛讬讜诐 砖诪转 专讘讬 讘讟诇讛 拽讚讜砖讛 砖讛讬讜 拽讜专讬谉 讗讜转讜 专讘讬谞讜 讛拽讚讜砖 注讻"诇. 谞专讗讛 砖讻转讘讜 讻谉 诇驻讬 诪讗讬 讚诪砖谞讬谞谉 讗讬讘注讬转 讗讬诪讗 诇讗 转讬驻讜讱 诪砖讗"讻 诇讛讗讬 砖讬谞讜讬讗 讚诪砖谞讬谞谉 讗讬驻讜讱 诇讗 砖讬讬讱 诇讜诪专 讻谉 讜讗驻砖专 讚讗驻"讛 砖驻讬专 拽讗诪专 专讘讬 诪砖诪转 专讘讬 讞讬讬讗 讘讟诇讛 拽讚讜砖讛 讻讬讜谉 讚专讘讬 讙讜驻讗 讗诪专 诇专"砖 讘专讬讛 讚讙讚讜诇讬诐 诪注砖讛 讞讬讬讗 讗驻讬诇讜 诪诪谞讬 讚讗祝 讚讗驻砖专 讚讚专讱 注谞讜讛 拽讗诪专 讻诪讜 砖驻讬专砖 诪讛专砖"讗 讝"诇 讘驻' 讛驻讜注诇讬诐 讘讞"讗 讜诪讜讻讞 诇讛 诪讛讗 诪讬诇转讗 讙讜驻讗 讚专讘讬 讛讬讛 讙讚讜诇 讗祝 诪专' 讬讜住讬 诪讚拽专讬 诇讬讛 专讘讬谞讜 讛拽讚讜砖 诪"诪 讛"谞 拽讗诪专 讚专讱 注谞讜讛 讚诪砖诪转 专讘讬 讞讬讬讗 讘讟诇讛 拽讚讜砖讛 讜讛讬讬谞讜 诇讙讘讬 讚讻"注 诇讘专 诪讚讬讚讬讛 砖诇讗 讛讬讛 专讜爪讛 诇讙诇讜转 讻谉 谞"诇:





讛驻诇讗讛

讙诪专讗 讗诪专讜 砖"诪 诪砖讜诐 讬拽专讗 讛讜讗 讚拽讗诪专. 诇驻讬 诪讗讬 讚诪住讬拽 讘住"驻 谞讙诪专 讛讚讬谉 讚讛住驻讬讚讗 讬拽专讗 讚砖讻讘讬 讜专讘讬 诇讗讜 诪砖讜诐 讬拽专讗 讚讬砖专讗诇 拽讗诪专 讻讚讛讜讬 住"讚 砖诐 讘转讞诇讛 注"砖 爪"诇 讚住"诇 讻诪"讚 讚谞砖讬讗 砖诪讞诇 注诇 讻讘讜讚讜 讗讬谉 讻讘讜讚讜 诪讞讜诇 讜讻谉 诪砖诪注 诪讛讗 讚住讬讚专 诇专"讙 讜讗诪专 谞讛讜讙 谞砖讬讗转讱 讜讻讜' 讗"谞 诪砖讜诐 讻讘讜讚 转讜专讛 讜讻"讻 诪讛专砖"讗 讝"诇 讘讞"讗 注"砖 讚讛讗 专讘讬 注谞讜讛 讬转讬专讛 讛讬转讛 讘讜 讻诪"砖 诪砖诪转 专讘讬 讘讟诇讛 注谞讜讛 讜讛讗 讚诇讗 讗诪专讜 讚讗诪专 诪砖讜诐 讟讬专讞讗 讜诪讞讬诇 讜讛诐 诪讬诇转讗 讬转讬专讛 注砖讜 诪砖讜诐 讚讘讜讚讗讬 诪拽讬讬诐 讘讬讛 讜转讙讝讜专 讗讜诪专 讜讬拽诐 讻讚讗诪专讬谞谉 诇拽诪谉 讜诪住转诪讗 讻谉 讛讬讛 专爪讜谞讜:


砖诐 讙诪专讗 讚诇讗 注讚讬驻讗 诪诪砖讛. 讻转讘 讘住驻专 驻谞讬 讬讛讜砖注 讛讗 讚讛讜爪专讱 诇讜诪专 讻谉 诪砖讜诐 讚讛诪"诇 讚讛转诐 诪砖讜诐 诪诇讞诪讜转 讗"讬 讛讬讛 注"砖. 讜拽砖讛 诇讬 讚讛讗 讗诪专讬谞谉 讘专驻"拽 讚诪讙讬诇讛 砖谞注谞砖 讬讛讜砖注 注诇 砖讘讬讟诇 转讜专讛 讘诇讬诇讛 砖诇讗 讛讬讛 砖注转 诪诇讞诪讛 讘诇讬诇讛 诪讬讚 讜讬诇谉 讬讛讜砖注 讘转讜讱 讛注诪拽 砖诇谉 讘注讜诪拽讛 砖诇 讛诇讻讛 讛专讬 讚诇讗 讛住驻讬讚讜 讗驻讬诇讜 讘诇讬诇讛 砖诇讗 讛讬讛 砖注转 诪诇讞诪讛 讜讬讜转专 谞专讗讛 讚讗讬谉 专讗讬讛 诪砖讜诐 讚讛诪"诇 讚讛转诐 讛讬讛 讘讬讟讜诇 转讜专讛 讚专讘讬诐 砖诇 讻诇 讬砖专讗诇 (讜注讬讬谉 讘诪"讗 住讬诪谉 转专驻"讝) 讜转"转 讚专讘讬诐 注讚讬祝 诪注讘讜讚讛 讗注"讙 讚讗诪专讬谞谉 讛转诐 讚讻讘讜讚 转讜专讛 注讚讬祝 讙讘讬 讗讬谉 诪讜注讚 讘驻谞讬 转"讞 诪"诪 诇讗讞专 诇' 讬讜诐 砖讗谞讬 讗讘诇 讛讻讗 诇讗 讛讜讬 讻诇 讬砖专讗诇 讜讛讜爪专讱 诇讜诪专 诇讛诐 讜诇驻"讝 讬砖 诇讜诪专 讚讘讗诪转 诪讛 讚注住拽讜 讘讛住驻讚 讘诇讬诇讛 诇讗 讛"诇 讬讜转专 诪诪砖讛 讻诪讜 砖讚拽讚拽 诪讛专砖"讗 讝"诇 诪砖讜诐 讚讛转诐 注住拽讜 讘诪诇讞诪转 讗"讬 讘讬讜诐 讗"讻 讬讘讟诇讜 诇讙诪专讬 转"转 讗讘诇 讛讻讗 讻砖诇诪讚讜 讘讬讜诐 砖讗谞讬 讜诪讛 讚住驻讚讜 诇驻注诪讬诐 讘讬诪诪讗 讜诇驻注诪讬诐 讘诇讬诇讛 讬砖 诇讜诪专 讚诇讗 专爪讜 诇讘讟诇 讛讛住驻讚 讗驻讬诇讜 讘讬诪讬诐 砖讗讬谉 诪住驻讬讚讬谉 讘讛诐 讜住驻讚讬 讘讛诐 讘诇讬诇讛 讻讚讬 砖讬讛讬讛 讛住驻讚 讘讻诇 讬讜诐:


转讜住' 讚"讛 诪讝讜诪谉 诇讞讬讬 注讛"讘 转讬诪讗 讜讻讜'. 讬砖 诇讜诪专 注"驻 诪"砖 讘住"驻 讛诪讚讬专 讘砖诐 诪讛专砖"讗 讝"诇 讚讻砖讛爪讚讬拽 谞注谞砖 讘砖讘讬诇 讛讚讜专 讜诪讻驻专 注诇讬讛诐 讛讜讗 谞讜讟诇 诪讞诇拽诐 讘讙谉 注讚谉 讜讝讛讜 讚拽讗诪专 讘' 驻注诪讬诐 驻谞讜 诪拽讜诐 注讻"诇. 讜注诇 驻讬 讝讛 驻专砖谞讜 诪"砖 讚讜讚 讛诪诇讱 注"讛 讘转讛讬诇讬诐 住讬诪谉 驻"讚 讻讬 讟讜讘 讬讜诐 讘讞爪专讬讱 讜讙讜' 讜讚专砖讜 讞讝"诇 注诇 讬讜诐 诪讬转转讜 讜讬砖 诇驻专砖 注"驻 诪讛 砖讗讞讝"诇 砖讗诇祝 砖谞讬诐 诇诪注诇讛 讛讜讗 讻讬讜诐 讗讞讚 诇诪讟讛 讗驻"讛 讟讜讘 诇讬 讬讜诐 讗讞讚 讘讞爪专讬讱 讘转讜专讛 讜讘诪注砖讬诐 讟讜讘讬诐 讻诪"砖 讬驻讛 砖注讛 讗讞转 讘转砖讜讘讛 讜讻讜' 讜诪住讬讬诐 讘转专转讬 讛住转讜驻祝 讘讘讬转 讗诇拽讬 诪讚讜专 讘讗讛诇讬 专砖注. 专"诇 讗祝 砖讬转谞讜 诇讜 讘讙"注 讙"讻 诪拽讜诐 讛专砖注讬诐 讜讬讝讻讛 讘讞诇拽诐. 讗驻"讛 谞讬讞讗 诇讬 诇爪讚讬拽 讘注讘讜讚转讜 讘讘讬转 讛" 讬讜转专 讜诪住讬讬诐 拽专讗 讻讬 砖诪砖 讜诪讙谉 讜讙讜' 砖讛爪讚讬拽 讘讞讬讬讜 谞诪砖诇 诇砖诪砖 砖诪讗讬专 讜诪讙讬谉 注诇 讚讜专讜 讘讞讬讬讜 讜讛讗专讻谞讜 讘讝讛 讘讞讬讚讜砖讬 转讜专讛 讘讛诪砖讱 驻住讜拽讬诐 讗诇讜. 讜讬砖 诇讜诪专 讚诪讟注诐 讝讛 诇讗 谞讻转讘 诪讻讛 砖诇 诪讬转转 讛爪讚讬拽讬诐 讘转讜专讛 诪驻谞讬 砖讛注讜谞砖 讛讜讗 讘讞诇拽诐 诇注讛"讘 讜讛注讛"讘 诇讗 谞讻转讘 诪驻讜专砖 讘转讜专讛 讻诪"砖 讞讝"诇 砖讛讜讗 讛讟讜讘 讛爪驻讜谉 诇爪讚讬拽讬诐 讗讱 讛注讜住拽讬诐 讘讛住驻讚 讘讻诇 谞驻砖诐 讜诪转诪专诪专讬诐 注诇 驻讟讬专转讜 诪转讻驻专 诇讛诐 讻讚讗讬转讗 讘砖讘转 驻专拽 讛讗讜专讙 讜讝讛讜 砖讬爪讗讛 讘转 拽讜诇 注诇 讻诇 讚讛讜讬 讘讛住驻讚讗 专讘讗 砖讛讬讛 讘讗砖讻讘转讬讛 诇讗 讬谞讜讻讛 讞诇拽讜 讜诪讝讜诪谉 诇讞讬讬 注讛"讘. 讜讗驻砖专 讚诪讟注诐 讝讛 讛讛讜讗 讻讜讘住 讛砖诇讬讱 谞驻砖讜 诪谞讙讚 砖诇讗 谞讬讞讗 诇讬讛 讘讞讬讬 讛注讛"讝 砖讬讙谉 注诇讬讜 诪讬转转 讛爪讚讬拽 诇讻讱 讬爪讗讛 讘转 拽讜诇 讙诐 注诇讬讜 砖讛讜讗 诪讝讜诪谉 诇讞讬讬 注讛"讘. 讜注驻"讝 讬砖 诇驻专砖 诪"砖 讛讜砖注 拽讞讜 注诪讻诐 讚讘专讬诐 讜砖讜讘讜 讗诇 讛' 讗诪专讜 讗诇讬讜 讻诇 转砖讗 注讜谉 讜拽讞 讟讜讘 讜谞砖诇诪讛 驻专讬诐 砖驻转讬谞讜 专"诇 拽讞讜 注诪讻诐 讚讘专讬诐 诪"砖 讞讝"诇 诪讻讛 讗砖专 诇讗 讻转讜讘讛 讗诇讗 砖谞讗诪专讛 讘注"驻 讜砖讜讘讜 讗诇 讛' 砖诇讗 讬讛讬讛 诇讻诐 诪讻驻专 讗诇讗 注"讬 驻专讬诐 讛谞拽专讘讬诐 讘诪讝讘讞 讜诇讗 注"讬 讛爪讚讬拽 砖诪讻驻专 讜谞讜讟诇 讞诇拽讜 讛讟讜讘 讜讝"砖 讗诪专讜 讗诇讬讜 注诇 诪讻讛 讝讜 讻诇 转砖讗 注讜谉 讜拽讞 讟讜讘 诪讛 讝讛 谞砖讬讗讜转 注讜谉 讘注讛"讝 砖讗转讛 诪讻驻专 注"讬 讝讛 诇讻诇 讗讘诇 拽讞 讟讜讘 砖谞讜讟诇 讞诇拽 讛讟讜讘 讛爪驻讜谉 诪讜讟讘 讜谞砖诇诪讛 驻专讬诐 砖驻转讬谞讜 砖讛拽讘"讛 讬拽讘诇 专爪讜讬 砖驻转讜转讬谞讜 讻拽专讘谉 驻专讬诐 注诇 讛诪讝讘讞 注"讬 讛转砖讜讘讛 讜讗讬谉 诇讛讗专讬讱 讬讜转专:


砖诐 砖诪注讜谉 讘谞讬 讞讻诐 诪讗讬 拽讗诪专 讜讻讜'. 讛拽砖讛 诪讛专砖"讗 讚讛讗 讘住讜祝 讛讜专讬讜转 拽讗诪专 专砖讘"讙 谞砖讬讗 讜专"诪 讞讻诐 诪砖诪注 注诇 砖诐 诪谞讜讬讜 讬拽专讗 讞讻诐 讜讗驻砖专 诇讜诪专 讚讗"讻 讛"诇 诇讛拽讚讬诐 讙诪诇讬讗诇 讘谞讬 谞砖讬讗 讻讬讜谉 讚诪注诇转 讛谞砖讬讗 讛讜讗 拽讜讚诐 诇诪注诇转 讞讻诐 讜讻讚拽讗诪专 讛转诐 讜讬讜转专 谞专讗讛 讚诪住转诪讗 诇讗 诪转 诪讬 砖讛讬讛 诇讜 诪谞讜讬 讝讛 讘讗讜转讛 砖注讛 讗诇讗 讚诪注讬拽专讗 讛讬讛 专"砖 讞讻诐 讜专"讙 讛讬讛 讬讜砖讘 讘专讗砖 讜讛谞讬讞 讗转 专"砖 注诇 诪谞讜讬讜 讜专"讙 谞注砖讛 谞砖讬讗 讜讘诪拽讜诪讜 讬砖讘 专"讗 讘专讗砖 讜砖驻讬专 诪拽砖讛 诪讗讬 拽讗诪专 讻讬讜谉 讚讻讘专 讛讬讛 诇讜 诪谞讜讬 讝讛 讜拽"诇:


砖诐 诪讗讬 拽砖讬讗 诇讬讛 讛讗 拽专讗 拽讗诪专 讜讗转 讛诪诪诇讻讛 讜讙讜'. 讬砖 诇讚拽讚拽 讚讛"诇 诇讛讘讬讗 诪谉 讛转讜专讛 讚讗诪专 讬注拽讘 诇专讗讜讘谉 讘讻讜专讬 讗转讛 讜讙讜' 讜驻讬专砖 讛转专讙讜诐 诇讱 讛讜讬 讞讝讬 讜讻讜'. 讜讻谉 驻讬专砖"讬 讚讬转专 注讜讝 讛讬讬谞讜 诪诇讻讜转. 讜转讜 讚注"讝 诇讗 讛讜讬 诪爪讬 诇砖谞讜讬讗 讛讛讜讗 诪诪诇讗 诪拽讜诐 讗讘讜转讬讜. 砖讗讬谉 讘讗讞讬讜 讞讻诐 讻诪讜转讜 讚讛专讬 讬讜住祝 讛讬讛 讞讻诐 诪诪谞讜 讻讚驻讬专砖 讛转专讙讜诐 讘谉 讝拽讜谞讬诐 讗专讬 讘专 讞讻讬诐 讛讜讗 诇讬讛 砖讻诇 诪讛 砖诇诪讚 诪砖诐 讜注讘专 诪住专 诇讜. 讜讗诪专讜 讘诪砖谞讛 讚住讜讟讛 讬讜住祝 讝讻讛 诇拽讘讜专 讗讘讬讜 讜讗讬谉 讘讗讞讬讜 讙讚讜诇 讛讬诪谞讜. 讜谞专讗讛 讚诪"砖 砖讛讬讛 专讗讜讬 诇讜 讬转专 砖讗转 讜讬转专 注讝 讚讛讬讬谞讜 讻讛讜谞讛 讜诪诇讻讜转 诇讗 讗诪专 注诇讬讜 讘注爪诪讜 砖讬诪诇讜讱 注诇 讗讞讬讜 讗诇讗 砖讻诇 谞讘讜讗转讜 讜讘专讻转讜 讛讬讛 注诇 讚讜专讜转 讛讘讗讬诐 砖注转讬讚讬诐 诇爪讗转 诪讛诐 诇讚讜专讜转 注讜诇诐 讜谞讟诇 讛诪诇讜讻讛 诪讚讜专讜转讬讜 砖诇 专讗讜讘谉 讜谞转谉 诇讬讛讜讚讛 砖讗诪专 诇讜 讬砖转讞讜讜 诇讱 讘谞讬 讗讘讬讱 讜拽讗讬 注诇 讚讜讚 讛诪诇讱 注"讛 讜诪砖讬讞 爪讚拽讬谞讜 砖讬讘讗 讘诪讛专讛 讘讬诪讬谞讜 讗讘诇 讘讬谉 讛砖讘讟讬诐 注爪诪诐 讝讻讛 讬讜住祝 讘讗诪转 诇诪诇讜讻讛 讻诪驻讜专砖 讘诪拽专讗 讜讘诪砖谞讛 讜讛讟注诐 诪驻谞讬 砖讛讬讛 讞讻诐 砖讘讻讜诇谉. 讜讻谉 驻讬专砖"讬 讘拽讛诇转 住讬诪谉 讝' 讜讛讞讻诪讛 转注讜讝 诇讞讻诐 讬讜转专 诪注砖专讛 砖诇讬讟讬诐 讜讙讜'. 讚拽讗讬 注诇 讬讜住祝 砖讝讻讛 诇诪诇讜讻讛 讬讜转专 诪注砖专 讗讞讬讜 讛拽讜讚诪讬诐 诇讜. 谞诪爪讗 讚讗讚专讘讗 诪讝讛 专讗讬讛 讚讞讻诪讛 注讚讬驻讗 诪讬讛讜 注"驻 讛讗诪转 讚诪砖谞讬 讘讬专讗转 讞讟讗 诪诪诇讗 诪拽讜诐 讗讘讜转讬讜 讛讜讬 讗讬谉 拽讜砖讬讗 诪讬讜住祝 砖讛讜讗 讛讬讛 诪诪诇讗 诪拽讜诐 讗讘讜转讬讜 讗祝 讘讬专讗转 讞讟讗. 讜讬砖 诇驻专砖 讘讝讛 讛驻住讜拽讬诐 住讜祝 驻专砖转 讜讬诇讻讜 讗讞讬讜 讜讬驻诇讜 诇驻谞讬讜 讜讬讗诪专讜 讛谞谞讜 诇讱 诇注讘讚讬诐 讜讬讗诪专 诇讛诐 讬讜住祝 讗诇 转讬专讗讜 讻讬 讛转讞转 讗诇拽讬诐 讗谞讬 讜驻讬专砖 讛转专讙讜诐 讗专讬 讚讞诇讗 讚讛' 讗谞讗 砖讗诪专 诇讛诐 砖讬砖 诇讜 讬专讗转 讞讟讗. 讚讗诇"讛 诇讗 讛讬讛 讝讜讻讛 诇诪诇讜讻讛 注诇讬讛诐 讜讛讬讬谞讜 讚诪住讬讬诐 拽专讗 讘拽讛诇转 砖诐 讘转专 拽专讗 讜讛讞讻诪讛 讜讙讜'. 讻讬 讗讚诐 讗讬谉 爪讚讬拽 讘讗专抓 讜讙讜'. 专"诇 砖讛专讬 讙诐 讬讜住祝 讛爪讚讬拽 砖谞拽专讗 爪讚讬拽 讜讗驻"讛 讛讬讛 诇讜 讬专讗转 讞讟讗 注诐 讛讞讻诪讛. 讜注诪"砖 讘讞讬讚讜砖讬 转讜专讛 讘驻住讜拽讬诐 讗诇讜. 讜谞专讗讛 讚讛讗 讚拽砖讬讗 诇讬讛 诇专"砖 讛讬讬谞讜 诪砖讜诐 讬讜住祝 讘注爪诪讜 讜讬讜转专 谞专讗讛 讚拽砖讬讗 诇讬讛 诪讚讜讚 讛诪诇讱 注"讛 砖讛诪诇讬讱 讗转 砖诇诪讛 讗祝 砖讛讬讛 讗讞讬讜 讙讚讜诇 诪诪谞讜 讻讚讻转讬讘 讘诪诇讻讬诐 讗' 住讬诪谉 讘' 讜砖讗诇讬 诇讜 讛诪诇讜讻讛 讻讬 讛讜讗 讗讞讬 讛讙讚讜诇 诪诪谞讜 讜讝讛讜 诪砖讜诐 讞讻诪转讜 讜讗驻砖专 诇讜诪专 讚诪讛 讚讗诪专 诇诇讜讬 爪专讬讻讗 诇讱 讜诇诪讟诇注转讱 专诪讝 诇讜 诇诇讜讬 讚讗讞讜讬 拽讬讚讛 注诇 讗驻讬诐 讻驻讬专砖"讬 讜讻讚讗讬转讗 讘诪住讻转 诪讙讬诇讛 讚祝 讻"讘 注"讘 砖讛专讗讛 拽讬讚讛 讛谞讗诪专 讘讘转 砖讘注 讜转拽讜讚 讘转 砖讘注 讗驻讬诐 注诇 讛讗专抓 讜讝讛 讛讬讛 讘砖讘讬诇 讛诪诇讜讻讛 砖讛诪诇讬讱 讗转 砖诇诪讛 讜诇讗 讗转 讗讚讜谞讬讛讜 讻诪驻讜专砖 讘拽专讗. 讜注讬讬谉 讘住驻专 讻诇讬 讬拽专 砖驻讬专砖 诪讛 砖讗诪专 诇讛 讚讛注"讛 诪讛 诇讱 讛讜讗 诪驻谞讬 砖注砖转讛. 拽讬讚讛 砖讗讬谉 讚专讱 诇注砖讜转 讻谉 讗驻讬诇讜 诇驻谞讬 诪诇讱 讜讛砖讬讘讛 注诇 讚讘专 讛诪诇讜讻讛 砖诇 砖诇诪讛 讜拽"诇:


砖诐 讙诪专讗 讜讛讬讬谞讜 讚讗"诇 诇专讘 讙讘专讗 专讘讗 讜讻讜'. 诪砖诪注 诇讛讚讬讗 讚专讘 谞讞讬转 诇讘讘诇 诪拽诪讬 讚专' 讞谞讬谞讗 讬转讬讘 讘专讬砖讗. 讜拽砖讛 诇讻讗讜专讛 讗讛讗 讚讗诪专讬谞谉 讘住讜祝 诪住讻转 讬讜诪讗 讚祝 驻"讝 注"讘 讚讗讝讬诇 专讘 诇讙讘讬 讚专' 讞谞讬谞讗 转诇讬住专 诪注诇讬 讚讻驻讜专讬 讜诇讗 讗驻讬讬住 诪砖讜诐 讞诇诪讗 讚讞讝讬 诇专讘 讚讝拽驻讬 讘讚讬拽诇讗 讜讻讜' 讜驻讬专砖"讬 讚讚讗讙 专"讞 诇诪讜转 诇驻讬 砖讗讬谉 诪诇讻讜转 谞讜讙注转 讘讞讘专转讛 注"砖 讜爪"诇 讚讗祝 讚诇讗 讛讬讛 注讚讬讬谉 专讗砖 讬讚注 讚诪拽讬讬诐 讘讜讚讗讬 讚讘专讬 专讘讬 诪砖讜诐 讚转讙讝专 讗讜诪专 讜讙讜' 讻讚拽讗诪专讬谞谉 讘住诪讜讱 讛讬讬谞讜 讚驻讬专砖"讬 砖诐 讘讚"讛 讗诇诪讗 讜讻讜' 讻讚讗诪专 专讘讬 讘砖注转 驻讟讬专转讜 讜讻讜' 讚诇讻讗讜专讛 讗讬谞讜 诪讜讘谉 讻讜讜谞转讜 讘讝讛 讜诇驻诪"砖 讗"砖 讻谞"诇 讜讘讝讛 谞诇注谞"讚 诇转专抓 讛讙讛转 专诪"讗 讝"诇 讘讗"讞 住讬诪谉 转专"讜 住"讗 砖讻转讘 讛诪讜讞诇 诇讗 讬讛讬讛 讗讻讝专讬 讗诐 诇讗 砖诪讻讜讬谉 诇讟讜讘转 讛诪讘拽砖 诪讞讬诇讛 讜讛拽砖讛 讛讟"讝 讚诪谞"诇 讛讗 讚讛讗 讛转诐 讛讜讬 诇讟讜讘转 讛诪讞讜诇 讜诇驻诪"砖 讬砖 诇讜诪专 讚诪讜讻讞 砖驻讬专 讻讬讜谉 讚注讚讬讬谉 专"讞 诇讗 拽讬讘诇 注诇 注爪诪讜 诇讛讬讜转 专讗砖 诪驻谞讬 专讘 讗驻住 讗"讻 诪讛 讛讬讛 讬专讗转讜 讛讗 讻诪讜 讻谉 讬讜讻诇 诇住专讘 砖诇讗 诇拽讘诇 诇讛讬讜转 专讗砖 讗驻讬诇讜 诇讗讞专 诪讬转转 专讘 讗驻住 讗诇讗 讚讗讝 讘讛讻专讞 讬讛讬讛 专讘 专讗砖 讘转讞诇讛 讜讬诪讜转 讛讜讗 诪讛专 诪驻谞讬 诪诇讻讜转 讚专"讞 谞诪爪讗 注讻"驻 讛讜讗 讟讜讘转 讗讞讚 诪讛诐 讜砖驻讬专 诪讜讻讞 讗驻讬诇讜 讟讜讘转 讛诪讘拽砖 诪讞讬诇讛. 讜拽"诇:


转讜住' 讚"讛 讗讜转讜 讛讬讜诐 讜讻讜' 讛讬讬谞讜 拽讚讜砖转 讻讛讜谞讛. 讛谞讛 讘驻住讞讬诐 讚祝 注"讗 诪砖诪注 讚讘谞砖讬讗 砖诪转 专讜讘 讛爪讬讘讜专 诪讟诪讗讬谉 讗注"讙 砖讬注砖讜 讛驻住讞 讘讟讜诪讗讛 讜谞专讗讛 诪讝讛 讚讛"讛 讟讜诪讗转 讻讛谞讬诐 讜讛讟注诐 讚讛"诇 讻讟讜诪讗转 拽专讜讘讬诐 讚讛讻诇 讻拽专讜讘讬诐 讗爪诇讜 讜讛讗 讚讻转讘讜 讛转讜住' 讘讞讙讬讙讛 讘讚祝 讬"讝 注"讗 讘砖诐 讬专讜砖诇诪讬 讚讜讚 诪转 讘注爪专转 讜讛讬讜 讻诇 讬砖专讗诇 讗讜谞谞讬诐 讜讛拽专讬讘讜 诇诪讞专 讜拽砖讛 诇驻"讝 讚讛讗 讛讬讜 专讜讘 爪讬讘讜专 讟诪讗讬诐 讜讞讙讬讙转 讟"讜 诇讗 讚讞讬 讟讜诪讗讛 讻讚讗讬转讗 讘驻住讞讬诐 讚祝 注"讜 注"讗 讜讗驻砖专 砖讗讬谉 讚专讱 讛诪诇讻讬诐 诇拽讘讜专 讗讜转谉 诪讬讚 讚讞讜谞讟讬诐 讗讜转诐. 讜讗注"讙 讚讗讬谉 诪诇讬谞谉 讗转 讛诪转 讘讬专讜砖诇讬诐 讻讚讗讬转讗 讘讘"拽 讚祝 驻' 爪"诇 讚诪诇讱 砖讗谞讬. 讜诪讛 砖诪拽砖讬诐 讛注讜诇诐 砖诐 讚讛讗 讗讬谉 讗谞讬谞讜转 谞讜讛讙 讘专讙诇 讬砖 诇讜诪专 讚讗谞讬谞讜转 讻诇 讬砖专讗诇 砖讗谞讬 讚讛讗 讗诪专讬谞谉 讘专"驻 讗诇讜 诪讙诇讞讬谉 讛讟注诐 讚讗讬谉 讗谞讬谞讜转 谞讜讛讙 讘专讙诇 讚讗转讬 注砖讛 讚专讘讬诐 讜讚讞讬 注砖讛 讚讬讞讬讚 讜讛讻讗 讛讜讬 讗谞讬谞讜转 谞诪讬 注砖讛 讚专讘讬诐 讜诪讛讗 讚讛讜讬 诇讛诐 讚讬谉 讗谞讬谞讜转 谞诪讬 诪砖诪注 讚讛讜讬 诪诪砖 讻拽专讜讘讬诐 讜讘讝讛 讬砖 诇驻专砖 诪讛 砖驻讬专砖"讬 讘注诪讜住 住讬诪谉 讛' 注诇 驻住讜拽 讜讛驻讻转讬 讞讙讬讻诐 诇讗讘诇 讻注谞讬谉 砖谞讗诪专 讻诇 讬讛讜讚讛 诪转讗讘诇讬诐 讜讙讜' 讚讻讜讜谞转讜 讚讗讬讱 砖讬讬讱 砖讬讛驻讱 讛讞讙 诇讗讘诇 讚讛讗 讗讬谞讜 谞讜讛讙 讘专讙诇 诇讻讱 驻讬' 讚讻讬讜谉 讚讛讜讬 讗讘讬诇讜转 讚专讘讬诐 砖讗谞讬. 讗讬 谞诪讬 讬砖 诇讜诪专 讚诇讗 注讚讬祝 诪爪讜讛 诇讟诪讗 诇谞砖讬讗 诪讟讜诪讗转 拽专讜讘讬诐 讚诇讗 讚讞讬 注讘讜讚讛 讻讚讗讬转讗 专讬砖 驻专拽 拽诪讗 讚诪讙讬诇讛 讜讻讬讜谉 讚讗诐 讬讟诪讗讜 转讜 诇讗 讬讜讻诇讜 诇拽讬讬诐 诪爪讜转 讞讙讬讙讛 讻诇 讝' 诇讗 讚讞讬 讜讛拽专讬讘讜 讞讙讬讙讛 转讞讬诇讛 讜讻谉 诪砖诪注 拽爪转 讘讛专讬讙转 专讘谉 砖诪注讜谉 讛谞砖讬讗 砖讟讬诪讗 专' 讬砖诪注讗诇 讻讛谉 讛讙讚讜诇 注爪诪讜 讻诪驻讜专砖 砖诐 讜注讬讬谉 讘讬"讚 住讬诪谉 砖注"讙 住"讟 讜爪"注. 讗讱 诪讚讘专讬 讛转讜住' 诪砖诪注 讚诇讻诇 讞讻诐 诪讜驻诇讙 讘讚讜专讜 讻诪讜 专讘讬谞讜 转诐 诪讜转专讬诐 诇讟诪讗讜转 讜讗驻砖专 讚诪砖诪注 诇讬讛 诪砖讬谞讜讬讗 讚讗讬驻讱 讚拽讗讬 注诇 专' 讞讬讬讗 讜诪讛 砖讛讘讬讗讜 讛转讜住' 诪谉 讛讬专讜砖诇诪讬 讚讻砖诪转 专讘讬. 讛讬讬谞讜 讚讘砖讘讬诇 讝讛 诪砖诪注 诇讛讜 讚诪讛 讚拽讗诪专 讛讻讗 讘讟诇讛 拽讚讜砖讛 讛讬讬谞讜 拽讚讜砖转 讻讛讜谞讛 讗讘诇 注讬拽专 讛专讗讬讛 诪砖讬谞讜讬讗 讚讗讬驻讱 讜爪"诇 讚住"诇 讻讚注转 讛专诪讘"谉 讘讬"讚 住"住 砖注"讚 讚讟讜诪讗转 讻讛谞讬诐 讜讗谞讬谞讜转 诇讗讜 讛讗 讘讛讗 转诇讬讗 讚讛讗 诪砖诪注 讘讘专讻讜转 讚祝 讬"讟 注"讗 讚讛讬讜 讞讬讬讘讬诐 讘拽"砖 讚讗驻拽讜讛讜 住诪讜讱 诇拽"砖 讜讛专讬 专讘 讬讜住祝 讙讚讜诇 讘讚讜专讜 讜讬转讬讘 讘专讬砖讗 讗诇讗 注"讻 讚诇讗讜 讛讗 讘讛讗 转诇讬讗 讜诇讗 讻讚注转 讛讻诇讘讜 砖诐. 讜拽"诇:


砖诐 讘讙诪专讗 讝专讜拽 诪专讛 讘转诇诪讬讚讬诐 讜讻讜'. 注谞讬谞讜 砖讛转讜专讛 谞拽专讗转 讞拽 讜诪砖驻讟 讜驻讬专砖"讬 讘讻"诪 讞拽 讛讜讗 讚讘专 砖讗讬谞讜 讬讚讜注 讟注诪讜 讜诪砖驻讟 诪讛 砖讟注诪讜 讬讚讜注 讜讛讜讗 砖讘讛转讞诇讜转 诇讬诪讜讚 讛转诇诪讬讚讬诐 讗"讗 砖讬讘讬谞讜 讟注诪讬 讛诇讻讜转 讻诪"砖 诇讙诪讜专 讜讛讚专 诇住讘讜专. 讜讗诪专讜 讘讘专讻讜转 讚祝 住"讙 讛住讻转 讜砖诪注 讛住 讜讛讚专 讻转转 诪驻谞讬 砖诇讗 讬讟注诪讜 讛诪转讬拽讜转 砖讘讛 讜诇讻谉 讘讛转讞诇转 讛诇讬诪讜讚 谞拽专讗转 讞讜拽讛. 讗讘诇 诇讗讞专 讛讬讙讬注讛 讬讜专讛 讛' 诇讛诐 讟注诪讬 讛诇讻讜转 讜讬讛讬讛 讘驻讬讛诐 诇诪转讜拽 诪讚讘砖 讜谞讜驻转 爪讜驻讬诐 讜讗讝 谞拽专讗 诪砖驻讟. 讜注讚"讝 驻专砖谞讜 讘讞讬讚讜砖讬 转讜专讛 砖讝讛 讛讬讛 注谞讬谉 诪专讛 砖讛拽讚讬诐 讛砖讬"转 拽讜讚诐 拽讘诇转 讛转讜专讛 讜讛讘讬谞诐 讘诪讬 诪专讛 砖讘转讞讬诇讛 讛讬讛 诪专 讜讬讜专讛讜 讛' 注抓 讜讬诪转拽讜 讛诪讬诐 诇讛讬讜转 诇讛诐 诇诪砖诇 注诇 讛转讜专讛 讜讝讛讜 砖谞讗诪专 讜讬诪转拽讜 讛诪讬诐 砖诐 砖诐 诇讜 讞拽 讜诪砖驻讟 讜讙讜'. 讜讛讗专讻谞讜 讘讻诇 讛驻住讜拽讬诐 砖诐 讘讗诪专讬 谞讜注诐:


砖诐 讘讙诪专讗 讜讗转 讬专讗讬 讛' 讬讻讘讚 讝讛 讬讛讜砖驻讟 讜讻讜'. 注讬讬谉 讘砖"住 住讜祝 诪讻讜转 砖讛讗专讬讱 讘讗诇讜 讛驻住讜拽讬诐 讜注谞讬谞讗 讚拽专讗 砖讻诇 讗讚诐 砖讞砖拽讛 谞驻砖讜 诇讙讜专 讘讗讛诇 讛' 讬诇诪讜讚 讛诪注诇讜转 讛讟讜讘讬诐 诪谉 讛讗谞砖讬诐 讛爪讚讬拽讬诐 砖拽讬讬诪讜 讜拽讬讘诇讜 讗诇讜 讛诪注诇讜转 讛讙讚讜诇讜转. 讜讘讞讚讜砖讬 转讜专讛 讻转讘转讬 讘住讚专 讛诪注诇讜转 讛谞讝讻专讬诐 砖诐 讚讬砖 诇讛讘讬谉 讛讗 讚拽讗诪专 拽专讗 讜讗讜转 讬专讗讬 讛' 讬讻讘讚 谞砖讘注 诇讛专注 讜诇讗 讬诪讬专 砖讘讗诪转 讛砖讘讜注讛 诇砖诐 砖诪讬诐 讛讜讗 诪爪讜讛 砖谞讗诪专 讜讘砖诪讜 转砖讘注 讻诪"砖 讘讗诇讬讛讜 讻诪讛 驻注诪讬诐 砖讗诪专 讞讬 讛' 讗砖专 注诪讚转讬 诇驻谞讬讜. 讗讱 砖讛拽讚讬诐 讛讻转讜讘 讜讘讜 转讚讘拽 讜讘砖诪讜 转砖讘注 讜讗讞讝"诇 讗诐 讗转讛 转拽讬讬诐 讜讘讜 转讚讘拽 讗讝 讗转讛 诪爪讜讜讛 讜讘砖诪讜 转砖讘注. 讗讘诇 诪讬 砖诇讗 拽讬讬诐 讜讘讜 转讚讘拽 讬专讞讬拽 注爪诪讜 诪砖讘讜注讛 诪讗讜讚 讜讗诪专讜 注讜讚 讜讻讬 讗驻砖专 诇讚讘拽 讘砖讻讬谞讛 讗诇讗 讝讛 讛诪砖讬讗 讘转讜 诇转"讞 诪注诇讛 注诇讬讜 * 讻讗诇讜 谞讚讘拽 讘砖讻讬谞讛 讗讱 诇讗讜 讻诇 讗讚诐 讝讜讻讛 诇讝讛 讜诪爪讬谞讜 砖讗讞讝"诇 讘砖讘转 讚祝 讻"讙 注"讘 诪讗谉 讚诪讜拽讬专 专讘谞谉 讛"诇 讞转谞讬 专讘谞谉 谞诪爪讗 讻讬讜谉 砖讬拽讬讬诐 讜讗转 讬专讗讬 讛' 讬讻讘讚 砖讬讛讬讛 诪讜拽讬专 专讘谞谉 讬讝讻讛 诇讞转谞讬 专讘谞谉 砖讬砖讗讜 讘谞讜转讬讜 诇转"讞 讜讬拽讜讬诐 讜讘讜 转讚讘拽 讜讗讝 讬讙讬注 诇诪注诇讛 谞砖讘注 诇讛专注 讜诇讗 讬诪讬专. 讜拽"诇:





诪专讗讬转 讛注讬谉

讗祝 讛讛讜讗 讻讜讘住 诪讝讜诪谉 诇讞讬讬 讛注讜讛"讘. 注诪"砖 讗谞讬 讛讚诇 讘讘专讻讬 讬讜住祝 讬"讚 住讬诪谉 砖诪"讛 讜讘拽讜谞讟专讬住 讝讛 驻"拽 讚注"讝 注诇 讚祝 讬"讗 讘住"讚:


讘讟诇讛 拽讚讜砖转讛 讜讻讜'. 注诪"砖 讗谞讬 讛讚诇 讘驻转讞 注讬谞讬诐 讜讚拽讚拽转讬 注诪"砖 讛专讘 专爪讜祝 讗讛讘讛 讜注转讛 谞讚驻住 住驻专 讬讙诇 讬注拽讘 讜讗讙讘 专讬讛讟讗 专讗讬转讬 讘砖讬讟讛 住讜讟讛 讚祝 拽讬"讘 注"讙 讚转专讬抓 讬转讬讘. 讜讛诪注讬讬谞讬诐 讬砖专 讬讞讝讜 驻谞讬诪讜 讻讬 讗讬谞讜 诪谉 讛讬"砖讜讘 讜讗讬谉 诇讛讗专讬讱 讘驻讟驻讜讟讬 讚讘专讬诐 讜讚讜"拽:





驻转讞 注讬谞讬诐

讗祝 讛讛讜讗 讻讜讘住 诪讝讜诪谉 诇讞讬讬 讛注讛"讘. 讻转讘 诪讛专讬诪"讟 讘讞讬讚讜砖讬讜 砖讛驻讬诇 注爪诪讜 注诇 砖讞讬诇诇 砖讘转 讜谞专爪讛 诇讜 讜讻"讻 专讘讬谞讜 讘爪诇讗诇 讘砖讬讟讛 诪拽讜讘爪转 砖砖诪注 讻谉 诪专讘讬谞讜 拽讜诇讜谞讬诪讜住 讘讬专讜砖诇诐. 讜诪砖诪注 拽爪转 诪讝讛 讚诪讜转专 诇讛诪讬转 注爪诪讜 讘砖讘讬诇 转砖讜讘讛 讗讱 讛专讘 讬驻讛 转讜讗专 讘讘"专 驻' 住"讛 讗住专 讜注讬讬谉 诪"砖 讛专讘 砖讘讜转 讬注拽讘 讞"讘 住讬' 拽讬"讗. 讜讛转讜住' 讻转讘讜 讚"讛 诪讝讜诪谉 诇讞讬讬 讛注讛"讘 转讬诪讗 讚讻诇 讬砖专讗诇 讜讻讜' 讜讗讜诪专 专讬讘"诐 讜讻讜' 讜专讘讬谞讜 讛讗专"讬 讝爪"诇 讘砖注专 诪讗诪专讬 专讝"诇 讙讬诇讛 诪讛 讛诇砖讜谉 讗讜诪专转 讞诇拽 诇注讛"讘 讘谉 讛注讛"讘 诪讝讜诪谉 诇讞讬讬 讛注讛"讘 讻讬 讛诐 讙' 讘讞讬谞讜转 注"砖 讘讗讜专讱 讜诇驻讬 驻讬专讜砖讜 讛讱 讚砖诪注转讬谉 讛讜讗 讞讬讚讜砖 诪讜驻诇讗 注"砖 讜讚讜拽:


讘讟诇讛 拽讚讜砖讛 讻转讘讜 讛转讜住' 驻讬' 砖讛讬讜 拽讜专讬谉 诇讜 专讘讬谞讜 讛拽讚讜砖 讜讛拽砖讛 讛专讘 诪讛专"砖 讗诇讙讗讝讬 讚讻讬 诪砖谞讬 讗讬驻讜讱 讗讬讱 讬转讬砖讘 讚诇专' 讞讬讗 诇讗 拽专讜 专讘讬谞讜 讛拽讚讜砖 讜驻讬专砖 讛专讘 讝"诇 讚讛讻讬 驻讬专讜砖讜 讬讜诐 砖诪转 专' 讞讬讗 讘讟诇讛 拽讚讜砖讛 讻讬 讘讞讬讬 专' 讞讬讬讗 讛讜讗 砖讘讞 砖讬拽专讗讜讛讜 专讘讬谞讜 讛拽讚讜砖 讚讛讙诐 砖讛讬讛 讗讚诐 讙讚讜诇 讻专' 讞讬讬讗 讛讬讜 拽讜专讬谉 讗讜转讜 专讘讬谞讜 讛拽讚讜砖 讗讘诇 讻砖诪转 专' 讞讬讬讗 诇讗 谞砖讗专讜 讙讚讜诇讬诐 砖讬转讻讘讚 砖讬拽专讗讜讛讜 专讘讬谞讜 讛拽讚讜砖 讜诪讛 讬转专讜谉 砖讬拽专讗讜讛讜 专讘讬谞讜 讛拽讚讜砖 诇讙讘讬 讚讬讚讛讜 注讻"讚 讜诇讬 讛讛讚讬讜讟 讛讚讘专 拽砖讛 讚讻讬 拽讗诪专 讗讬驻讜讱 讛讬讬谞讜 讚专讘讬 讗诪专 讻砖诪转 专' 讞讬讬讗 讘讟诇讛 拽讚讜砖讛 讜诇驻讬专讜砖 讛专讘 讝"诇 讛讜讗 转讬诪讛 砖专讘讬谞讜 讛拽讚讜砖 砖讛讬讛 注谞讜转谉 讛专讘讛 讜讻诪"砖 诪砖诪转 专讘讬 讘讟诇讛 注谞讜讛 讗讬讱 驻讛 拽讚讜砖 讗诪专 讬讜诐 砖诪转 专' 讞讬讬讗 讘讟诇讛 拽讚讜砖讛 讚讗讬谉 讬转专讜谉 讘诪讛 砖讬拽专讗讜讛讜 专讘讬谞讜 讛拽讚讜砖 注诇 讛转谞讗讬诐 讞讘讬专讬讜 讜转诇诪讬讚讬讜 讚诇讗 讙讚诇讜 讻诇 讻讱 砖讬讛讬讛 诇讜 砖讘讞 讜讻讜' 讛住 讻讬 诇讗 诇讛讝讻讬专 砖讬讗诪专 专讘讬谞讜 讛拽讚讜砖 注诇 注爪诪讜 讻谉 讚谞专讗讛 专诪讜转 专讜讞讗 砖讛讜讗 注爪诪讜 讬讗诪专 讻讱. 讜拽讜砖讬转讜 诇拽"诪 讚诇驻讬 专讜讘 讛注谞讜讛 讛讜讗 诇讗 讛讬讛 诪讞砖讬讘 注爪诪讜 诇拽讚讜砖 讜讛讬讛 诪讞砖讬讘 拽讚讜砖 诇专' 讞讬讗 讬讜转专 诪诪谞讜 讜讻讘专 讗诪专讜 驻' 讻诇 讻转讘讬 讚砖讗诇讜讛讜 讗诪讗讬 拽专讜 诇讬讛 拽讚讜砖 讜讛砖讬讘 砖诇讗 谞住转讻诇 讜讻讜' 讜讛讬诇"诇 砖诇讗 讛讜砖讬讟 讬讚讜. 讜讻谉 讛讻讗 拽讗诪专 注诇 专' 讞讬讗 讘讟诇讛 拽讚讜砖讛 诪讙讚讜诇讛 注谞讜讛 砖讛讬讛 讘讜 讻诇讜诪专 讛讛诪讜谉 拽讜专讬谉 诇讬 拽讚讜砖 讜讗讬谞讜 讻谉 讻讬 专' 讞讬讬讗 讛讜讗 讛拽讚讜砖 讜讬讜诐 砖诪转 讘讟诇讛 拽讚讜砖讛 讜讝讛 谞专讗讛 驻砖讜讟:





砖注专讬 转讜专转 讘讘诇

(拽讙 讘) 讛讛讜讗 讬讜诪讗 讚讗砖讻讘转讬讛 讚专讘讬 讜讻讜'.鈥斪⒆�' 诪"砖 讘讬讘诪讜转 拽讻讘 讗.


(砖诐) 砖诪注讜谉 讘谞讬 讞讻诐 讙诪诇讬讗诇 讘谞讬 谞砖讬讗 讜讻讜'.鈥斪欁撟曌� 砖讗爪诇 讛谞砖讬讗 讛讬讜 注讜讚 砖谞讬 诪讬谞讜讬讬诐 砖讛讬讜 谞拽专讗讬诐 讗讘"讚 讜讞讻诐 (注讬' 诪讜"拽 讻讘 讘 讜拽讬讚讜砖讬谉 诇讙 讘). 讜诪讘讜讗专 讘讛讜专讬讜转 (讬讙 讘), 砖讗讘"讚 讙讚讜诇 诪讞讻诐. 讜注谞讬谉 诪讬谞讜讬 讗讘"讚 谞讜讚注 砖讛讜讗 诪诪讜谞讛 注诇 讻诇 讛讚讬讬谞讬诐 讜讚讘专讬 诪砖驻讟 砖讘讬谉 讗讚诐 诇讞讘讬专讜, 讜诇驻注诪讬诐 讛讬讛 诪诇诪讚 讘讬砖讬讘讛 转诇诪讬讚讬诐 讜讞讻诪讬诐 讘诪拽讜诐 讛谞砖讬讗, 讜诇讻谉 讛讬讜 诪讻谞讬诐 讗讜转讜 讙诐 "专讗砖 讬砖讬讘讛" 讗讜 "专讬砖 诪转讬讘转讗". 讜注诇 诪讬谞讜讬 讝讛 讗诪专 专讘讬 讻讗谉: "讞谞讬谞讗 讘专 讞诪讗 讬砖讘 讘专讗砖". 讜注讘讜讚转 讛讞讻诐 谞专讗讛 砖讛讬转讛 讘讻诇 爪专讻讬 讛爪讬讘讜专 讜爪专讻讬 讛注讬专 讜诇驻专谞住 讛注谞讬讬诐 诪谉 讛讻住祝 砖讛讬讛 讙讜讘讛 诪讬讜砖讘讬 讛注讬专. 讜讻驻讬 讛谞专讗讛 砖讛讬讛 诪讻讜谞讛 讙诐 "讞讘专 注讬专" (注讬' 诪讙诇讛 讻讝 讘). 讜注诇 诪讬谞讜讬 讝讛 讛转讻讜讬谉 专讘讬 讘诪讛 砖爪讜讛: "砖诪注讜谉 讘谞讬 讞讻诐".


讜诪讛 砖砖讗诇讜 讻讗谉 "诪讗讬 拽讗诪专" - 注谞讬谉 讛讚讘专讬诐: 诇诪讛 讛拽讚讬诐 专讘讬 诇讜诪专 诪讬 讬转诪谞讛 诇讞讻诐 讘讟专诐 讬讗诪专 诪讬 讬讛讬讛 谞砖讬讗, 砖讛讜讗 专讗砖 讻诇 讛讞讻诪讬诐 讜讛讙讚讜诇 砖讘讛诐. 讜诇讻谉 讗诪专讜, 讚讛"拽 讗注"驻 砖砖诪注讜谉 讘谞讬 讞讻诐 讜专讗讜讬 诇讛讬讜转 谞砖讬讗 讬讜转专 诪讙诪诇讬讗诇, 诪"诪 讗爪讜讛, 砖讙诪诇讬讗诇 讬讛讬讛 谞砖讬讗 诪驻谞讬 砖讛讜讗 讛讘讻讜专. 讜砖讜讘 诪爪讗转讬 讘住驻专 讛驻诇讗讛 讻谉.


(砖诐) 讗讬 讘注讬转 讗讬诪讗 讗讬驻讜讱 讜讗讘注"讗 诇注讜诇诐 诇讗 转讬驻讜讱 讜讻讜'.鈥斪斪犠� 诇讗 谞转讘专专 诇讛诐 诪讬 谞驻讟专 拽讜讚诐 专讘讬 讗讜 专讘讬 讞讬讬讗. 讗讘诇 诪讝讛 砖诪爪讬谞讜 讘讬专讜砖诇诪讬 驻"讟 讛"讛 (讜讻谉 讘拽讬讚讜' 驻"讗 讛"讚), 讚专' 讗诇注讝专 讛讬讛 转诇诪讬讚讜 砖诇 专' 讞讬讬讗 专讘讛 讜讗讞"讻 讛讬讛 转诇诪讬讚讜 砖诇 专' 讬讜讞谞谉, 讜专' 讬讜讞谞谉 讛讬讛 诪谉 讛转诇诪讬讚讬诐 讛拽讟谞讬诐 讘讬砖讬讘转 专讘讬 (注讬' 讞讜诇讬谉 拽诇讝 讘), 讜诇讗 讝讻讛 诇专讗讜转讜 讘驻谞讬讜, 讻讚讗讬转讗 讘讬专讜砖诇诪讬 讘讬爪讛 (驻"讛 讛"讘, 住讙 注"讗): "专' 讬讜讞谞谉 讜专砖讘"诇 转专讬讛讜谉 讗诪专讬谉 讗谞谉 诇讗 讝讻讬谞谉 诇讗讜专讬转讗 讗诇讗 讘讙讬谉 讚讞诪讬谞谉 讗爪讘注转讬讛 讚专讘讬 诪谉 讙讜诇讙讬拽讬谉*[= 谞注诇, 诪诇' 讬讜谞讬转  calceus 讘专讜诪讬转.] 讚讬讚讬讛". 讜讻砖诪转 专' 讬讜讞谞谉 注讚讬讬谉 诇讗 讛讬讛 专' 讗诇注讝专 讗诇讗 讻讘谉 砖砖讬诐 砖谞讛, 讻讚诪砖诪注 讘讞讙讬讙讛 (讬讙 讗): "讻讬 拽砖 专' 讗诇注讝专 谞讞 谞驻砖讬讛 讚专' 讬讜讞谞谉". 讜诇驻讬 诪"砖 讘讗讙专转 专砖"讙 诪诇讱 专' 讬讜讞谞谉 转诪谞讬谉 讘转专 专' 讞谞讬谞讗 讚讛讜讛 讘转专 专' 讗驻住 讚讛讜讛 讘转专 专讘讬谞讜 讛拽讚讜砖. 讜诪讜讻专讞 砖专' 讞讬讬讗 讛讗专讬讱 讬诪讬诐 讗讞专 专讘讬. 讜注讜讚 砖讘讝讛 砖讗诪专 专' 讞讬讬讗 "讗讜转讜 讛讬讜诐 砖诪转 专讘讬 讘讟诇讛 拽讚讜砖讛" - 注谞讬讬谞讜 讻驻讬' 讛转讜住', 砖讘讟诇讛 拽讚讜砖转 讻讛讜谞讛 诇讻诇 讗讚诐, 讜讗讬谉 讚讬谉 讻讝讛 谞讜讛讙 讗诇讗 讘谞砖讬讗 讘诇讘讚 讜诇讗 讘砖讗专 讛讞讻诪讬诐 讗驻讬' 讘讙讚讜诇讬诐 讜诪驻讜专住诪讬诐 (注讬' 驻住讞' 注 注"讘 讜讬专讜砖诇诪讬 讘专讻讜转 驻"讙 讛"讗). 注讜讚 诪爪讬谞讜 讘讬讘诪讜转 (诇讘 讘), 砖讘专 拽驻专讗 讜专' 讞讬讬讗 谞讞诇拽讜 讘讙' 讛诇讻讜转, 讜讻诇 讗讞讚 拽驻抓 讜谞砖讘注, 砖专讘讬 讗诪专 讻诪讜转讜. 讜讘专讜专 砖诪讞诇讜拽转诐 讛讬转讛 讗讞专讬 诪讜转 专讘讬, 诪讗讞专 砖诇讗 讘讗讜 诇砖讗讜诇 讗讜转讜 讗讬讱 讗诪专*注讬' 砖讘讜注讜转 讻讜 讗 讻注讬谉 讝讛 讘专讘 讻讛谞讗 讜专讘 讗住讬, 砖讻诇 讗讞讚 谞砖讘注, 讚讛讻讬 讗诪专 专讘, 讜讗讞"讻 讘讗讜 诇驻谞讬 专讘 讜讗诪专 讻讞讚 诪讬谞讬讬讛讜..

